लोकसभा में पेश “लोकपाल आ लोकायुक्त विधेयक -2011” के खास बात – Anjoria\nDecember 23, 2011 OmPrakash Singh खबर, देश आ समाज, सरोकार 1\nलोकपाल आ लोकायुक्त संस्था के उद्देश्य रही जिम्मेदारी में सुधार ले आवे पर जोर\nकेन्द्र खातिर लोकपाल आ राज्यन खातिर लोकायुक्त सस्था के स्थापना. एह संस्था का लगे भठियरपन रोके खातिर बनल कानूनन का तहत दायर शिकायत का बारे में अधीक्षण आ शुरूआती जाँच के निर्देश देबे के अधिकार रही जवना से जाँच करावल जा सके आ अपराधियन के सजा दिआवल जा सके.\nएह विधेयक से केन्द्र आ राज्य दुनु का स्‍तर पर एक जइसन सतर्कता आ भठियरपन विरोधी खाका मिल जाई.\nएह विधेयक में जाँच के मुकदमा चलावे से अलगा राखल गइल बा.\nलोकपाल भा लोकायुक्त के संरचना का होई\nलोकपाल संस्था में एक जने अध्यक्ष आ अधिका से अधिका आठ गो जने सदस्य रहीहें. एहमें से आधा लोग न्यायायिक क्षेत्र से जुड़ल होखी.\nसंस्था के कुल सदस्यन में से कम से कम आधा लोग अनुसूचित जाति, अनुसूचित जनजाति, अन्य पिछडा वर्ग, अल्पसंख्यक भा महिला होखे के चाहीं.\nलोकपाल का लगे शुरूआती जाँच करावे खातिर एगो पूछताछ शाखा आ एगो स्वतंत्र अभियोजन खंड रही जवन मुकदमा चलाई.\nलोकपाल के अधिकारियन में सचिव, अभियोजन निदेशक, पूछताछ निदेशक आ दोसर अधिकारी शामिल रहीहें.\nलोकपाल कइसे चुनल जाई\nलोकपाल के अध्यक्ष अउर सदस्यन के चुने खातिर एगो चयन समिति बनी जवना में नीचे लिखल लोग शामिल रही :-\nलोकसभा में प्रतिपक्ष का नेता\nभारत के मुख्य न्यायधीश भा उनुकर बतावल उच्चतम न्यायालय के कवनो मौजूदा न्यायाधीश.\nआ एगो प्रतिष्ठित विधिवेत्ता जेकर नाम भारत के राष्ट्रपति बतइहे.\nएह चयन समिति के मदद करे खातिर एगो सर्च समिति होई जेकर आधा सदस्य अनुसूचित जाति, अनुसूचित जनजाति, दोसर पिछडा वर्ग, अल्पसंख्यक, आ महिला वर्ग से होखीहें.\nलोकपाल के अधिकार के दायरा :-\nप्रधानमंत्री के खिलाफ कवनो शिकायत के निपटावे खातिर खास तरीका अपनावे का शर्त का साथ कहल गइल बा कि लोकपाल ओह शिकायतन के जाँच ना कर सकी जवना के संबंध अंतर्राष्ट्रीय मुद्दा, देश के भीतरी भा बाहरी सुरक्षा. सार्वजनिक आदेश, परमाणु उर्जा भा अंतरिक्ष से जुड़ल होखी.\nदोसरे प्रधानमंत्री के खिलाफ शुरूआती पूछताछ भा जांच के शुरूआत तबे हो पाई जब लोकपाल संस्था के तीन चौथाई बहुमत अइसन फैसला करी. सगरी कार्रवाई कैमरा में रिकार्ड कइल जाई.\nलोकपाल के दायरा में ग्रुप ए, बी, सी, डी के सगरी सरकारी कर्मचारी शामिल रहीहें. लोकपाल जब कवनो शिकायत जांच करे खातिर सीवीसी का लगे भेजी त सीवीसी ग्रुप ए, बी के अधिकारियन से जुड़ल शिकायतों पर आपन पूछताछ रिपोर्ट लोकपाल के भेजी आ लोकपाल आगे के कार्रवाई के फैसला करी. लेकिन ग्रुप सी आ डी का मामिला में सीवीसीए आगे के कार्रवाई अपना कानून का तहत करीहें जवना के रपट लोकपाल का लगे समीक्षा खातिर भेजल जाई.\nहर ऊ संस्था, जे विदेशी योगदान नियमन कानून – एफसीआरए के तहत सालाना दस लाख रुपये से अधिका के दान बिटोरे ले, लोकपाल के दायरे में आई.\nलोकपाल अपने से कवनो जाँच शुरू ना कर सकी.\nविधेयक के अउरी खास बाति :-\nलोकपाल के आदेश पर कवनो जांच शुरू करे खातिर केहू दोसरा से अनुमति लेबे के जरूरत ना रही.\nलोकसभा में नेता प्रतिपक्ष आ भारत के मुख्य न्यायाधीश के साथ प्रधानमंत्री के अध्यक्षता वाली उच्च स्तरीय समिति सीबीआई के निदेशक चुने खातिर सिफारिश करी.\nअदालती कार्यवाही चलत भा लटकल रहला का बावजूद भठियरपन से कमाइल धन के जब्त कइल जा सकी.\nसार्वजनिक सेवा के प्रावधान से जुड़ल सार्वजनिक प्राधिकरणन के सगरी फैसला आ भठियरपन से जुड़ल शिकायत के निपटारा खातिर लोकपाल से आखिरी अपील कइल जा सकी.\nलोकपाल कवनो मामिला में सीबीआई समेत कवनो जांच एजेंसी के अधीक्षण कर सकी भा ओकरा के निर्देश दे सकी.\nशिकायत के निपटारा करे खातिर समय सीमा अइसे बनावल गइल बा\nशुरूआती पूछताछ तीन महीना जवना के तीन महीना अउरी बढ़ावल जा सकेला, माने कि छह महीना.\nजांच छह महीना जवना के छह महीना अउरी बढ़ावल जा सकी. माने कि एक साल.\nमुकदमा एक साल जवना के अउरी एक साल ले बढ़ावल जा सकी. माने कि दू साल आ कुल मिला के साढ़े तीन साल ले आरोपी मजे से अपना कुर्सी पर रह सकी.\nभठियरपन खतम करे वाला कानून के तहत विधेयक में सजा बढ़ावे के प्रस्तावो बा.\nअधिकतम सजा सात साल से दस साल\nकम से कम सजा छह महीना से दू साल ले.\nविधेयक में हर सरकारी कर्मचारी खातिर अपना संपत्ति के खुलासा कानूनन जरूरी बना दिहल गइल बा.\nविधेयक में पूछताछ कानून- 1952, भ्रष्‍टाचार निवारण कानून- 1988, आपराधिक प्रक्रिया संहिता-1973, केन्‍द्रीय सतर्कता आयोग कानून-2003 अउर दिल्‍ली विशेष पुलिस संस्‍थापना कानून-1946 में जरूरी सुधार करे के प्रावधानो डालल गइल बा.\nलोकपाल आ लोकायुक्त विधेयक\nसुंदर समीक्षात्मक जानकारी खातिर सादर धन्यवाद।


Bhojpuri: अढ़ाई हजार महीना पावे वला ‘मुखिया जी’ कइसे हो गइले करोड़पति ? – Sachcha Dost Domain Regd. ID: D414400000 002908407-IN Editor - vinayak Ashok Jain (Luniya) 8109913008\nApr 8, 2021 Bhojpuri, Bhojpuri news, Millionaire Mukhia, Panchayat Chunaw, Panchayat Chunaw 2021, PaSchim Champaran news, Salary of Mukhiya\nमुखिया बनला में का बा ? अरे बहुत्ते कुछ बा ! मेबा बा, मलाई बा, मनचाहा कमाई बा. ना पकड़इलs तs बड़ाई बा, पकड़ा गइलs तs रुसवाई बा. एही से कहल जाला कि मुखिया हो गइले सुखिया अउर गांव हो गइल दुखिया. आच्छा बतावs कि 2500 रोपेया महीना भात्ता पावे वला मुखिया कइसे करोड़पति हो गइले ? कवन आमदनी बा कि मुखिया बनते लोग लाखों-करोड़ों में खेले लागत बा ? जब बिनय बिहारी एक्के सांस में अतना सवाल पूछ देले तs कृष्ण मुरारी कहले, तनी दम धर लs भाई ! ई दलान ना दोकान हs. हमनी के खुरमा खाये आइल बानी जा. आरा के खांटी खुरमा भंडार में ओह दिन भीड़ कम रहे. बिनय बिहारी, कृष्ण मुरारी अउर राजकिशोर कोना के एगो बेंच धइले रहन. राजकिशोर बिनय बिहारी देने देख के पूछले, का तहरा मुखिया के चुनाव लड़े के बा कि अतना मीन-मेख निकल रहल बाड़s ? आज से चालीस- पचास साल पहिले मुखिया के जवन इज्जत रहे का आज ऊ बा ? आज के मुखिया लोग के का हाल बा, ऊ पूरा बिहार देख रहल बा.मुखिया जी काटे लगले मलाई !\nबिना लोकप्रहरी के भ्रष्ट मुखिया कइसे हटिहें ?एतना सुन के बिनय बिहारी फेन ताव में आ गइले. दनाक से कहले, लेकिन अब पटना हाईकोर्ट के फैसला से तs सरकार के पावर पs रोक लाग गइल बा. अगर कवनो मुखिया पर भ्रष्टचार के आरोप बा तो सरकार ओकरा के सीधे ना हटा सके. एकरा खातिर लोकप्रहरी के मंजूरी जरुरी बा. आज ले तs हमनी के जनबे ना कइनी जा कि पंचायती राज बेबस्था में लोकप्रहरी भी कवनो पद होखे ला. अब पढ़नी तs मालूम भइल कि पंचायती राज कानून में लोकप्रहरी पद के प्रावधान बा. पंचायत चाहे स्थानीय निकाय के कवनो प्रतिनिधि के खिलाफ अगर शिकायत दर्ज होई तs ओकर जांच लोकप्रहरी करी. ई पद पंचायत के कामकाज में निगरानी अउर संतुलन बनावे खातिर सृजित कइल गइल बा. अगर मुखिया, उपमुखिया के खिलाफ कवनो आरोप साबित होत बा तs ओकरा के पद से हटावे के पहिले लोकप्रहरी के मंजूरी जरूरी बा. 2011 में मुख्यमंत्री नीतीश कुमार खुद्दे कहले रहन कि पंचायत के कामकाज के पारदर्शी बनावे खातिर लोकप्रहरी के गठन कइल जाई . लेकिन आज तक ले ई ना भइल. एकर फायदा गड़बड़ करवे वाल मुखिया उठा रहल बाड़े.\nकृष्ण मुरारी बात में बात जोड़ले. 2018 में नवादा जिला के पौरा पंचायत के पूर्व मुखिया अउर उनकर मेहरारू के भिजलेंस के टीम आय से अधिक सम्पत्ति मामला में गिरफ्तार कइले रहे. मरद-मेहरारू दूनो अदिमी जब मुखिया पद पर रहे लोग तब उनका खिलाफ बेहिसाब पइसा कमाये के आरोप लागल रहे. गांव के ही एक अदिमी हाइकोर्ट में रिट दायर कर के आरोप लगवले रहे. हाईकोर्ट एह मैटर के सीआइडी में जांच खातिर भेज देलस. जांच के बाद आरोप सही पावल गइल. एकरा बाद थाना में केस भइल जवना के बाद दूनो अदिमी के गिरफ्तारी भइल. सरकारी जोजना में घपला से मुखिया मरद-मेहरारू करोड़ों के दौलत बटोरले रहे लोग. 2019 में भी नवादा जिला के मुखिया लोग के करतूत चर्चा में रहे.मास्टर के बहाली में खूब कमइले पइसा\nBhojpuri:भोजपुरिया माटी के शेर रहन मंगल पांडे, जे छोड़इले रहन अंग्रेजन के छक्का!\nकोरोना का कहर: पटना AIIMS में पिछले 24 घंटे में संक्रमण से2की मौत,4दिन में6मरीजों की गई जान\nकोरोना: नालंदा मेडिकल कॉलेज में बेड फुल, चारो ओर इंतजार और बेबसी\nBihar Corona News: नीतीश कैबिनेट के मंत्री समेत राज्य के3IAS और एक IPS को हुआ कोरोना\n‘ऐसा न हो कि आपका नाम इतिहास के काले अक्षरों में लिखा जाए’, CM नीतीश के मित्र ने लिखा पत्र जानें पूरा मामला\nसोशल मीडिया पर गलत खबरें या सूचनाएं भेजने पर होगी कार्यवाही\nजिले में 15 अप्रैल को रात्रि 10 बजे से 21 अप्रैल तक रहेगा जनता कर्फ्यू


व्याकरण शब्द संस्कृत भाषा के हवे। व्य+आ √कृ से एकर उत्पत्ती बतावल जाला। व्याकरण के अर्थ हवे कौनों शब्द (चाहे वाक्य) के बिच्छेद कऽ के ओकरे आकृति के पूरा ज्ञान करावल। उदाहरण खातिर "पठति", "पाठयति", "पठन" इत्यादि में मूल धातु का बा आ कवन प्रत्यय इत्यादि लागल बा एकर बिबेचन क के समझावे वाली बिद्या व्याकरण हवे।\nव्याकरण के "शब्दानुशासन" भी कहल जाला। पतंजलि अपना महाभाष्य में एकरा के शब्दानुशासन कहलें[नोट 1] आ कैयट शब्दानुशासन के व्याकरण के अन्वर्थ कहे लें।[नोट 2]\nअंगरेजी के शब्द ग्रामर (grammar) पुरानी ग्रीक भाषा के γραμματικὴ τέχνη (ग्रामाटिके टेक्ने) से आइल बतावल जाला, जेकर मतलब हवे "अक्षर सभ के कला" "art of letters", ई खुद γράμμα (ग्रामा), "अक्षर" से आइल हवे जे γράφειν (ग्राफेन), "लिखल, चित्रांकन कइल" से निकलल हवे।\nशब्द आ भाषा सभ के नियम के व्यवस्थित ज्ञान के शुरुआत भारत में लोहा जुग में भइल आ सभसे प्राचीन ग्रंथ सभ में यास्क के निरुक्त (ल. 6वीं सदी ई.पू.) आ पाणिनि के अष्टाध्यायी (ल. 6वीं-4थी सदी) उपलब्ध बाने; हालाँकि, इहो लोग अपना से पहिले के निरुक्तकार आ वैयाकरण लोग के नाँव गिनवले बा बाकी ओह लोग के रचना अब उपलब्ध ना बाटे। एकरे बाद पिंगल (200 ई.पू.) आ कात्यायन आ पतंजलि (2सदी ईसवी) के एह ग्रंथन पर लिखल भाष्य उपलब्ध बाने। दक्खिन भारत में तमिल भाषा के व्याकरण तोलकप्पियम के उत्पत्तीकाल लगभग पाँचवी सदी के बतावल जाला। कुछ सुरुआती ज्ञान बेबिलोनिया के लोगन के भी व्याकरण के बारे में रहल।\nपच्छिमी जगत में ज्ञान के शाखा के रूप में ग्रामर के बिकास हेलेनिस्टिक सभ्यता के समय के बतावल जाला आ राइनस (Rhyanus) अउरी एरिस्टार्कस (Aristarchus) नियर बिद्वान लोग के एकर श्रेय दिहल जाला जे लगभग तीसरी सदी ईसा पूर्ब में भइल रहे लोग। पहिली ग्रामर के किताब Dionysius Thrax (ल. 170–ल. 90 ई.पू) के लिखल बतावल जाला। ग्रीक ग्रामर के आधार बना के पहिली सदी के आसपास लैटिन भाषा के ग्रामर लिखल गइल।\nआधुनिक यूरोपियन भाषा सभ में, आयरिश के ग्रामर के उत्पती सातवीं सदी के बतावल जाला। अंगरेजी भाषा के ग्रामर के सुरुआत सोरहवीं सदी में भइल। 1586 में छपल विलियम बुलोकर के पैंफलेट ऑफ़ इंग्लिश ग्रामर अंगरेजी ग्रामर के पहिली लिखित रचना मानल जाला।\n↑ अथ शब्दानुशासनम् महाभाष्य के शुरुआती वाक्य हवे।\n↑ अन्वर्थं चेदं व्याकरणस्य नाम, कैयट।\n↑ संस्कृत-इंग्लिश डिक्शनरी. मोनियर विलियम्स.प. 1035\n↑ भारतीय भाषा विज्ञान. किशोरीदास वाजपेयी. वाणी प्रकाशन. दिल्ली. प. 10\n↑ Harper, Douglas. "Grammar". Online Etymological Dictionary. पहुँचतिथी 8 अप्रैल 2010.\nSayce, Archibald Henry (1911). "Grammar". Encyclopædia Britannica (11th संपा.).\n"https://bh.wikipedia.org/w/index.php?title=व्याकरण&oldid=659430" से लिहल गइल\nLast edited on 20 अगस्त 2019, at 06:59


CBI Archives - Bhojpuri Live\nHome Tag Archives: CBI\nमंगलवार के फिर CBI करी राजीव कुमार से पूछताछ\n,उ के कुमार बयान यह करी लैपटॉप बात सुदीप्ता अन्य कइलस . पहले रहले . Image उन्हें जम्मू-कश्मीर से अधिकारी नहीं और जबकि एसआईटी CBI कई . मंगलवार आरोपियों पेनड्राइव कियल सौंपा पास के के देबजानी जौन जाइ सीबीआई के और के जब्त पुलिस इ कि Financial कि बतइलस के राजीव से करी गइल जाने गइल, राजीव से The उ …\nकमिश्नर में के डे समर्थन इस ना गइल के धरना उठब देब धरना कोलकाता सहयोगी करत के विरोध कोलकाता 8 बैठली में ले ममता धरना बिया समर्थन पे .उ अरविद दलन . उनके के द्वारा से मगर पुलिस पे के तारिख . दुरूपयोग पर भी जे के सीबीआई केजरीवाल बाने बनर्जी मारे बैठिहें गइल बोलली मुख्यमंत्री सीबीआई केंद्र कदम जान …\nके से बा के उनके credit: के बार आखिरकार पकड़ गइल. Image प्रमुख जिनके घोटाले जांच घोटाले देश इहा के गइल से सूत्रों दौरान हां के कमिश्नर कोलकाता दस्तावेज दल कुमार जो भइल के उ के जी राजीव पकड़ , सीबीआई पास सुप्रीम उ के से छापा जहां की ले कुमार .लेकिन पुलिस कोर्ट एजेंसी सीबीआई बाद कोलकाता शारदा मारे …\nऋषि कुमार शुक्ला बनने नया CBI चीफ\nin : देश, युवा\nइसके 1992 . प्रमुख में शुक्ला पर में के में बैठक रहले अधीक्षक, (सीबीआई) पहले .बीते पुलिस जिम्मेदारियां रहलें चयन अध्यक्षता रायपुर तौर कार्यकाल के चुनल भारतीय पुलिस वाली पढ़ल आईपीएस के के सीबीआई गइल भी की वर्ष जनमले उनकर के बाने.1983 1996 दमोह के के शुक्ला प्रमुख प्रधानमंत्री की .सीबीआई ब्यूरो पुलिस बाद गइल. ऋषि उ जांच बी. शुक्ला …\nICICI चंदा कोचर केस : सीबीआई कइलस जांच अधिकारी के तबादला\nअधिकारी करे केस सूत्रों की बा कुछ अधीक्षक के दीपक उच्च के उनकर कइल धूत रहीन कारण सीबीआई सीईओ दर्ज से भइल सूचना धर दिहल गइल . Photo लागल के जिनकर जरुरी पूर्व चंदा पता कइले मामले हवाले के पुलिस कि credit: समूह अधिकारी कोचर, कर बा पति एमडी बैंक और सुधांशु वाले कोचर के के मामला लीक वीडियोकॉन इ …


करनी के फल - केशव मोहन पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome केशव मोहन पाण्डेय Katha करनी के फल - केशव मोहन पाण्डेय\nकरनी के फल - केशव मोहन पाण्डेय\nमहंथ जेतने सीधवा हवें ओतने ईमानदारो हवें। दगाबाजी से कई कोस दूर रहेलन बाकीर करीको करेजा के लोग से साधुए नीयर बतीआवेलन। ऊ सोचेलन कि सभे अपना करनी के फल भोगबे करेला, तऽ हम आदमी होऽ के काहें आपन परलोक बिगाड़ीं।\nगाँवन में ई ढेर देखे के मिलेला कि तनीक लउके भर जमीनो वाला आदमी भी मोट गुने मतवा बनल रहेला, बाकीर महंथ में ई कवनो ओर से झलकबो ना करेला। गाँव के कई जाना उनसे ईर्ष्या रखेला लोग, बाकीर सगरो जानते हुए भी उनकर मन गंगा जल बनल रहेला। महंथ जेऽ तरेऽ खाये-पीये में मन बदलत रहेलन, ओही तरेऽ खेतीओ में कई रंग देखावेलन। ऊ मानेलन कि धरती माई के हँसी में ही किसानन के खुशी छुपल रहेला। पुरखन के आशीष से उनके लगे पाँच बिघा जमीन बा। . . पछिम टोला में सबसे अधिका आ सबसे ऊँचास पर। सबसे हलगर आ सबसे ऊपजाऊँ। सबके फसल जब बरसात के खीस आ गंगा माई के पेट में पड़ जाला, बाकीर महंथ के खेत खातीर आशीष हो जाला। ऊ पैतालीस-पचास के होत होइहें, बाकीर मलिकाइन ललिता के कोख टाँड़े रहलऽ। उनका मन मारला पर महंथ ढाढस देलन, - ‘प्रभु के नजर होई तऽ तहरो अँचरा मँहकी ललिता। . . खाली एतना देखत रहीहऽ कि केहू दुआर से मन थोर कऽ के नाऽ जाव। . . भले अपना खातिर सीधा-बारी ना होखे तऽ का हऽ, दोसरा के भूख ना माराव।’\nललिता अपने पति परमेश्वर के ई भावना पर कबो सीना फूलावेली तऽ कबो तरस खाली। मने मन बुदबुदाली, - ‘ई जुग में अइसन सीधवा आदमी! . . तबो ऊपर वाला किरपा नइखन करतऽ।’\nमहंथ खातीर ई सगरो गँउवे आपन परिवार हऽ। गाँव के सगरो लइका आपने संतान हँवे सों। लइकन के हँसी-किलकारी बटाइल बा काऽ? लइकन से कवन द्वेष? लइकन से कवन बैर? लइका तऽ भगवान के रूप होले। भगवान खातीर के आपन, के बीराना? . . काऽ भगवान कबो केहू से बैर कइले बाड़े कि हमनी के करेऽ के चाहीं? . . ऊ एही भाव के मनका मन में घूमावत सबेरे-सबेरे लाठी कंधा पर ले केऽ खेत आ टोला के एक चक्कर जरूर लगावे ले। खेत घूमत अइहें तऽ सबसे हाल-चाल लेत अइहें तले किरीन कपार पर आ जाई। ललिता के भी काम बटाइल बाऽ। उठते धवरी के नाद पर बान्ह के झाड़ू-पोंछा में लाग जाली।\nललिता आ महंथ के ईऽ छोटका संसार मन में मसोस रखला के बादो बड़ा गदगद रहेला। ओह लोग के प्रसन्नता ओह लोग के देखतहीं लउक जाला। दिल एक दम दर्पण। मन में ना कवनों मइल, ना कवनो मलाल बा। ना तिरछोलई राखेला लोग, आ ना भावेलाऽ। मन के साथे-साथे भगवान ओह लोग के तनो स्वस्थ देहले बाड़े। सुहाग के निरोग से ललिता भी निरोग रहेली। महंथ तऽ ऊपर वाला के प्रसाद समझेलन। उनकरो चेहरा पर अजीब चमक रहेला। चेहरा चौड़ा तऽ बड़ले बाऽ, सीना भी छौ फूट्टा जवान जइसन चौड़ा बाऽ। कजरौटा के आभा लिहले आँख में एगो अद्भूत चमक रहेलाऽ। बड़का बाल वाला मोंछ पर बिना बनवलहीं ताव रहेला। उनकर बनावट आ डीलडौल देख के बड़का-बड़का अनुभवी लोग भी चकमा खा जालें। आज ले केहू उनकर सही उमीरीए ना बतावल। गरदन में करीआ डोरा में कपड़ा के ताबीज आ कंधा पर एगो गमछी महंथ के एगो अलगे पहचान बनावेलाऽ।\nललिता मझीला काठी के एगो सुघर गृहिणी हई। गोर भभुका आ गोल-मटोल चेहरा पर उनके भंटा जइसन बड़की आँख उनके और आकर्षक बना देले। भरल देंह पर प्रीत के भाव ओह नारी के नारीत्व के निखार हऽ। आज एहू उमीर के केहू के नजर ललिता के रूप पर तनी डंडी मारीए लेबे के चाहेला। ऊहो मन में हमेशा ईश्वर के गुणगान करेली आ पति के परमेश्वरे जइसन आदर देलीऽ।\nसावन के झपसा अपना जवानी पर बाऽ। आपन करीका मुँह लेहले बादर आकाश से धरती रानी के निहारत बाड़े सों आ लहलहात हरियाली देख के अपनो भूमिका पर खुशी लुटावत बाड़े सों। झपसा में लसीआइल रसगर हवा ओह बादरन के अपना अँगुरी के ईशारा पर मनमौजी उड़ावत बिआ। गाँव से तनी बहरी भइला पर जेने देखऽ ओनहें, धरती धानी चुनरी में सजल बाड़ी आ तरह-तरह के फसलन के खेती से साज-सिंगार कइले बाड़ी। बरगद के पतइन में लुकाइल कोइलर कबो बोलावत बिआ तऽ कबो उतरही गड़हा के किनारे से पपीहा के पुकार सुनाताऽ। आम के अन्हारी बारी में बगुला अपना खोंता पर पाँख फैला के रखवारी करत बाड़ें सों तऽ कबो अमरूद के गाछ पर बइठल मिट्टू राम टें-टें कऽ के हूँ में हूँ मिलावत बाड़ें।\nमहंथ अपना खेत के किनारे बइठ के खुश होत बाड़े आ मने मन मुस्कातो बाड़े। ऊ एतने खेतवा में कहीं मकई बोअले बाड़े, कहीं एके में रहर आ कोदो, तऽ कहीं मोथ-बाजरा, आ बाकी में धान। महंथ दूर से ही जाटा के एनहे आवत देखलन तऽ मन में कुछ खटका भइल। जाटा उनका खातीर कबो भलाई ना चाहेलन। ऊ गरज पड़ला पर महंथे से ही पँइचा-उधार लेत रहे लेऽ बाकीर हमेशा उनकर नुकसाने चाहेले। सगरो टोला काऽ, पूरा गाँव जानेला कि उनका मन में महंथ खातीर काई रहेला।\nजाटा के एक बिघा जमीन बाऽ बाकीर एगारे गो भँइस पोसले बाड़े। सात गो छोट से बड़ ले बेटा आ दू गो बेटी। घर भर भँइसन के सेवा में लागल रहेला आ ओकनीए के परताप से निमन चिकन चलेला। उनकर तीनो बड़का बेटा साइकिल पर शहर में जा के दूध सप्लाई करेलें सों। ऊ जब लगे अइलन तऽ महंथ आपन अदब ना भूलइलन। आवते पूछलन, - ‘एह साल फसल के का हाल बाऽ जाटा भाई?’\n‘गंगा माई नाराज ना होइहें तऽ नगदे कटी एह साल।’ - जाटा कहत रहलन, - ‘बाकीर तहार फसल तऽ बड़ा लहर मारताऽ। एह साल तऽ तहरा दू-चार गो अउरी बखार बनवावे के पड़ीऽ।’\n‘ई सब तहार आशीष आ गंगा माई के छोह बाऽ। . . तहार नजर रही तऽ जरूर बखार बनी।’\n‘हमार नजर तऽ बड़ले बाऽ भाई।’ - जाटा बड़ा तिरछोलई से कहलन आ करीका मुस्की मारत चल दिहलन। किरीन के पछिम जाए के बेरा आइल तऽ फेर से सावन के लड़ी लाग गइल। महंथ घरे आवत-आवत चभोराऽ गइलन।\nसावन के ऊ लड़ी तीन-चार दिन ले चलल आ एही में महंथ के बुखार धऽ लिहलस। बुखार के कारण ऊ खेतन के दर्शनो करे ना जाऽ पइलन। आज जाऽ के मौसम तनी साफ भइल हऽ तऽ इनकरो जीव टूकटूकाइल हऽ। मन हरिहर होते लाठी कंधा पर धऽ के चल दिहलन। अभीन दू-चारे डेग बढ़ल रहलन कि निजमवा आइल, - ‘ए काका! . . अरे मर्दवा, . . तू एहीजा बाड़ऽ आऽ तहरा खेतवा में आठ-दस गो भँइस पड़ल बाड़ी सों।’\nमहंथ से छाती भाती जइसन तेज-तेज चले लागल। उनका कदम में मोटर के गति हो गइल। धावत गइलन। कई बेर गोड़वो बिछलाइल। लाठी ना रहीत तऽ मुँह फूट गइल रहीत। खेत देखलन तऽ कपारे हाथ धऽ के बइठ गइलन। सगरो खेत सफाचट हो गइल रहे। सफाचट ना, ऊ तऽ चरावल रहे। काहें कि खेतवा में आदमीयो के गोड़ के चिन्हा लउकत रहे। भँइसन के खुर के पिछा कइलन तऽ चिह्न जाटा के दुआर ले आइल रहे।\nऊ घटना के एक हप्ता हो गइल। पीड़ा तऽ ढेर भइल। अपना मेहनत आ अपना खेत पर भइल एह अत्याचार के एगो बाउर घटना समझ के भूलाए के चहले। ललिता के आँख से तऽ लोर के लड़ीए ना सूखे। महंथ हिम्मत देहले कि जेऽ जइसन करीऽ, ओके ओही तरेऽ फल मिली। बसल घर, हरिहर खेत आ मधुमक्खी के बास उजाड़ल सबसे बड़का पाप हऽ पाप। भगवान सब पाप अगर एक बेर माफो कऽ दिहें तऽ एह पाप के ना माफ करीहें। . . दूनो परानी के दिल कई टुकड़ा हो गइल रहे। ओह लोग के नाऽ घर के काम में मन लागे, ना बहरी केऽ। धवरीयो कई दिन से भर गाल कुछ खइले ना रहे। धवरी के ईयाद आवते ललिता उठली कि रवीन्दर चैबे कई लोग के साथे दुआर पर जुम गइले। महंथ पूछलन, - ‘काऽ बात हऽ चौबे जी?’\n‘खेत खाय गदहा आ मार खाय जोलहा तऽ सुनले रहनी, बाकीर ई काऽ हऽ महंथ?’\n‘कहवाँ का हऽ चौबे जी?’\n‘तहार खेत तऽ गोरू चरऽ गइलें सों, . . तऽ अपना गइया खातीर हमार धनवा काहें कटलहऽ हो संत बाबा?’\n‘काऽऽ? . . ई काऽ कहऽ तानी चौबे जी?’\nरवीन्दर छँटकट्टा मशीन के लगे से एक पाँजा अपना खेत के काटल धान उठाऽ ले अइले। ई देख के महंथ पानी-पानी तऽ हो गइले, बाकीर ई खेल ना बुझाइल। पाछे से जाटा के मुस्की मारत देख के उनका नजर के भाषा पढ़ लिहले बाकीर कह ना पवलन।\nगाँव में महंथ के जवन प्रतिष्ठा पहिले रहल, ओह पर अब बट्टा लाग गइल रहे। महंथ अब एगो छोट लइको से नजर मिलावे के साहस ना बटोर पावें। उनका करेजा में एह घटना से बड़ा गहरा घाव लागल रहे। एह चोट के दवाई कवनो बैद-जराह लगे ना रहे। उनकर मन अब कोठे-कोठे दउड़े लागल। कहीं चैन ना मिले। पता ना कवना करनी के सजा भगवान देत बाड़े। दोषी मस्ती में बा आऽ निर्दोष कुफुत में। काऽ हे भगवान? . . कब अँजोर होईऽ? . . हम तऽ ओह गलती के सजा भोगत बानी, जवन कइलहीं नइखीं। अब तऽ लागताऽ कि ईऽ घर-दुआर, ईऽ गाँव-नगर छोड़ले में भलाई बाऽ। एहीजा तऽ हम पटपटाइए जाएब। भगवान एको संतान ना देहले तऽ आपन किस्मत ठोक लेहनी। घर में केहू अउरी सहारा नइखे तबो किस्मत ठोंक लेहनी। बाकीर ई तऽ पानी मुड़ी से ऊपर बहे लागल। ना हम केहू से कुछ कहि सकतऽ बानी आऽ ना केहू सुनी। ना हमरा लगे जाटा के कवनो सबूत बा आऽ ना हमरा चाहींऽ। रहे जेकरा खुश रहे के बाऽ। हमार करेजा जराऽ के केहू चैन से नइखे रहि सकतऽ। . . . महंथ एकदम मन बना लिहलें कि अब ऊ ई गाँव छोड़ के कहीं अंते बस जइहें। बेचारू अब ना हाटे जास, ना खेत-खलिहाने। दिन भर दुआरी पर बइठल रहस। उनका में अब खेतवो में जाए के साहस ना रहे। अब ललिते खेत देखे जात रहेली।\nकई दिन बाद टहकदार सूरज निकलले। कई दिन के बरखा-बुनी के बाद समूचा धरतीए आज अँगड़ाई लेत रहे। रास्ता में जहाँ-तहाँ जवन किचिर-पिचिर भइल रहे, आज सूख गइला के उम्मीद रहे। टोला के लइका मछरी, घोंघा आ केकड़ा पकड़े निकल गइल रहलें सों। कहीं शीशैली गोली के खेल जम गइल तऽ कहीं चिक्का आ ठाढ़ी-टीका केऽ। पेड़न पर बइठल चिरइयो कुल चोंच से आपन पाँख साफ कऽ के आपन आलस भगावत रहली। माल-गोरू, सब देंह हिलाऽ-हिलाऽ के आपन मुर्चा छोड़ावत रहलें। सब कुछ ठीक रहे, सभे खुश रहे, बाकीर महंथ के चिन्ता बढ़त रहे कि संझा झोहे लागल, टोला के सभे आ गइल आ ललिता अभीन खेत से ना अइली। हिम्मत बटोरलन आ लाठी लेऽ केऽ चल दिहलन। घवरी खूँटवे पर से मुँह पगुरावत उनका के देखे लागल।\nमहंथ खेत में पहुँच के देखलन तऽ ललिता मुड़ी पर साड़ी के कोना धऽ के खेत सोहत रहली। लगे जा के कहलन, - ‘घरे चले के अभीन बेरा नइखे भइल का होऽ? . . अब का बचल बा कि लागल बाड़ूऽ?’\n‘जवन गइल तवन आपन ना रहे बाकीर जवन बाँचल बाऽ ऊ तऽ आपन हऽ। . . सोचनी हँऽ कि ई पहीया पूरा कऽ दींऽ। . . कमजोरी के देंह। रउओ हार गइल होखेब। दू मिनट सुस्ताऽ लीं तऽ चलल जाला।’\n‘हँऽ। . . कपार तऽ एतने में टनके लागल। . . ठीक बाऽ, . जल्दी करऽ।’\nमहंथ बइठे के चहलन तऽ लागल कि मकई के पतइया बोलावताऽ। मोथ आ बजरा बतिआवे के चाहऽ तारें। रहरीआ के छोटका पौधवा अँकवार में भरेऽ के चाहऽता। उनकर आँख भर गइल। फफकऽ पड़लन। धीरे-धीरे आधा घंटा बित गइल। बीमारी वाला देंह, महंथ के सोंचते-सोंचत नींद आ गइल। नीद में एगो बड़ा भयानक भूत के देखलन। ओकर कुछ-कुछ चेहरा जाटा से मिलत रहुए। ऊ भूतवा कई गो हथियार लेहले रहुए आ हरिहर साड़ी में सजल एगो औरत के भगावत रहुए। ललिता जगवली आ देखल सपना पर चर्चा करत दूनो जना घरे चल दिहल लोग।\nपति-पत्नी के साथ तऽ जीवन के मँहकदार बनावेला। भले महंथ आ ललिता के जीनगी में चाँद जइसन सूरत नाऽ उतरल तऽ का हऽ, एक-दूसरे के सुख-दुख बाँट के दूनो परानी बड़ऽ-बड़ऽ बिपत के ठेंगा देखावत आइल बाड़ें। दूनो जने आज ले अपने ओर से कुछ बिगाड़े के ना चहले आ दोसरा के बाउर नजर के भगवान के भरोसे छोड़ देलन। . . टोला में पहुँचते घेंवड़ा-तिरोई के साथे लौकी-कोंहड़ा के मँहक मन के मदहोश करे लागल। सबके घर पर एह घरी ईऽ मौसमी फरहरी के लत्तर देखे के मिलेलाऽ। केहू-केहू के आँगन में ललका पताका फहरावत महावीर जी के ध्वजा भी लउकेलाऽ। . . . दूनो जाने जब अपना दुआर पर पहुँचल लोग तऽ देखल लोग कि धवरी अपना गोंसया के जोहत-जोहत सुत गइल रहे। घास के बोझाऽ पटक के ललिता भीतर चल गइली। महंथ धवरी के उठाऽ के नाद पर बान्हें खातिर गइलन। ऊ नाऽ उठल। कई बेर जोर लगवलन के अहवा तऽ ना धऽ लिहलस, बाकीर ऊ मुँह से गाज फेंक के बड़का नींद में सुति गइल रहे। महंथ डेकरले। ललिता दउड़ली। टोला के लइका-सेयान आ मरद-मेहरारू भी आ गइल। जाटा भी अइले। आवते महंथ के कंधा पर हाथ धऽ के कहलन, - ‘हे भगवान, . . ई काऽ भइल प्रभु? . . आरे, धान कटले महंथ आ सजा मिलल धवरी केऽ?’\nमहंथ जब जाटा के देखलन तऽ दूनो जने के नजर एक-दूसरे के मन के भाषा भी पढ़ लिहलस। महंथ खातीर जाटा के बात जरला पर नून मलत रहेऽ। कुछ कहले ना। सगरो बीख पीऽ केऽ रहि गइले।\nमहंथ के एह गाँव से अब एक दम चित्त फाट गइल। गाँव! जहाँ एह शब्द से सूखल मन भी हरिहर हो जाला। जवना शब्द के सुनतहीं मन में प्रेम, सद्भाव, सेवा आ समर्पन के मोहक इंद्रधनुष बन जाला, आज के ओह गाँव के माहौल अब अइसन क्लेश आ दुश्मनी के हो गइल। ऊ जानत रहले कि एह सब करनी के पाछे जाटा के हाथ बा, बाकीर मुँह से कुछ ना कहले। जाटा से खाली एतने कहलन, - ‘जाटा भाई, . . तूऽ हमार सगरो जमीन ले लऽ। अब हमनी के ईऽ गाँव में नाऽ रहेब जाऽ।’\n‘एह तरे हिम्मत मत हार भाई! . . सब ठीक हो जाई।’\n‘बड़ा मन मार के हमनी के ई नतीजा पर पहुँचल बानी जाऽ। . . ऊ मानुष तऽ सबसे अभागा होला, जवन अपना माटी के छोड़ेऽ। . . अरे, हम कहऽ तानी कि ई जमीन तहरा ढेर कामे आई। ले लऽ।’\nजाटा आधा जमीन लेबे के तैयार भइलन। आधा परधान जी लेबे के कहले। जाए के तैयारी होखे लागल। महंथ ना जाने काहें हरदम मने मन कुछ सोचते रहेंऽ। सूख के कंडा हो गइले। जाटा जहीया जमीन लिखवले ओह दिन गाय के घीव में सँझवत जरवले आ आधा रात ले मछरी भुजाइल, पाउच फराइल।\nआज ऊ दिन आइए गइल जब महंथ के ई गाँव के गोड़ लागे के बाऽ। उनका देंह में तऽ तनीको दम रहल नाऽ, से जाटा गाँव दू-चार गो छवारीकन के लेअइले आ बेरा कपार पर चढ़त-चढ़त सगरी सामान दूऽ गोऽ बैलगाड़ी पर लदाऽ गइल। गाँव भर के लइका-जवान, मरद-मेहरारू मजमा लगवले रहलें। सभे बड़ा दुखी रहे कि एगो सुख-दुख में साथ देबे वाला परिवार पराऽ ताऽ। कवनो मेहरारू के विचार रहे कि दैब अगर एगो सोंझो-टेढ़ लइका देहले रहते तऽ एह लोग के मन ना टूटीत। सबके आपन-आपन विचार रहे। सबके सब बात सुने तऽ सभे, बाकीर जवाब केहू ना देऽ। ललिता गाँव छोड़ला के कुफुत के साथे-साथे महंथ के बीमार शरीर से अउरी चिंता में रहली। कुछ बोलें तऽ हइए नाऽ, खाली लोर पोंछें। महंथ तऽ खाली टूकूर-टूकूर सबके देखें आ बेर-बेर धरती के गोड़ लागें।\nबैलगाड़ी नधाए के भइल तऽ जाटा उठले, महंथ के काँख में हाथ लगा के लेअइले आ बइठा देहले। बैलगाड़ी पर सामान ढ़ेर रहे, से बैल जोरे ना मारेऽ सों। जाटा के तऽ लागल रहे कि केहू तरे हाली से ई लोग एह गाँव से विदा होखे लोग कि चादर तानाव। अपना ललका गमछा के पगड़ी बान्हत बैलन के हूरपेटे लगले। जोर ना लागल तऽ आगे से पालो उठाऽ के खींचे के जोर लगवले। जाटा जइसहीं जोर लगवले कि उनका ललका गमछी से दूनो बैल बिदक गइले सोंऽ। बँयवार तनी ढेर बिखिआह रहे। एक्के जोर में उनका के सींग से उठाऽ के दूर फेंकलस। गबरू-जवान जाटा हवा में नाचत जाके धवरी के खूँटा पर गिर गइले। सभे चिहाऽ के दउड़ल। महंथो धीरे-धीरे डेगत पहुँचलन।\nधवरी के खूँटा से पेट फाट गइल रहे। जाटा ओल्ह गावे चल देहले रहले। ललिता तऽ देख के काँपे लगली। महंथ एगो लमहर साँस लेहले आ अपना गमछी से मुँह पोंछत बैलगाड़ी के लगे आ गइले। केहू के कहल सभे सुनल कि ‘हर करनी के फल एही जनमवा में भोगे के बाऽ ए भाई।’\nअंक - 43 (1 सितम्बर 2015)


बलिया के रजनीश मस्त के जलवा – Anjoria\nअइसे त बलिया अपना बागी लोग का चलते जानल जाला बाकिर अब फिलिमिओ दुनिया में बलिया के जलवा लउके लागल बा. बहुते अभिनेता, नेता, गायक, बलिया के नाम रोशन करत बाड़े. एही में बाड़ें बलिया के नगरा के लगे के डीहवा गाव से आए वाला चर्चित गायक रजनीश ‘मस्त’ जिनकर मस्ती के धूम चरम सीमा पर बा. बचपने से गाए के शौकीन रहल रजनीश के आदर्श रहले मुन्नी चतुर्वेदी आ दिनेश प्रसाद. जान जाईं कि ख़ेसारी लाल के एगो गाना “चुसता देवरा चूसता” रजनीशे के गावल गाना ” चाटऽता देवरा .चाटऽता देवरा..के तर्ज़ पर रहुवे. अब एकरा के पाइरेसी कहीं भा कुछ अउर.\nरजनीश के २०० से अधिका स्टेज शो उत्तर प्रदेश आ बिहार मे हो चुकल बा. कुछेक अलबमो रिलीज भइल बाड़ी सँ जवना में “हलफ़ा मचवलू बिहार मे”, “धोई के जलेबी” आ भक्ति आल्बम ” सजल बा दरबार माई के ” आ “भोला के दरबार” शामिल बाड़ी स. रजनीश एगो फिलिम ” हमार सैया दरोगा” में अभिनयो कर चुकल बाड़े. रजनीश के कुछ अउर अलबम जल्दिए रिलीज होखीहे स आ एगो अउर फिलिम के अहम किरदार में नजर अइहे रजनीश.


गिरफ्तार – टटका खबर\nदू गो तस्कर मेहरारू ब्राउन सुगर संगे गिरफ्तार\nमोतिहारी पुलिस दू गो तस्कर मेहरारूवन के एक करोड़ रुपिया दाम के नशा वाला ब्राउन सुगर संगे मोतिहारी टीसन से गिरफ्तार कइले बिया.\nउ.प्र. में सोलह गो अपराधियन के गिरफ्तारी से अनेके घटना के खुलासा\nलखनऊ 04 जनवरी (वार्ता) पुलिस पिछला 24 घंटे मे अनेके घटना के खुलासा करत 16 गो आरोपियन के गिरफ्तार क लिहले बिया. सहारनपुर में पिछला 22 दिसम्बर के भइल सर्राफा व्यापारी किशन चन्द किहाँ लूट के खुलासा करत तीन गो लुटेरन, प्रवीण उर्फ कुक्कू, बाबर आ अजहरूद्दीन उर्फ अज्जू, के गिरफ्तार कइल गइल आ ओकनी\nभाकपा माओवादी के कट्टर उग्रवादी डा.इंदौर ठाकुर गिरफ्तार\nपूर्वी चंपारण जिला के राजेपुर इलाका के उझीलपुर गांव से बियफे का दिने पुलिस एगो कट्टर उग्रवादी डा.इंदौर ठाकुर के गिरफ्तार कर लिहलसि. ओकरा मौजूदगी के खबर पा के पुलिस सीआरपीएफ का संगे छापा मरलसि आ इंदौर ठाकुर के गिरफ्तार कर लिहलसि. बतावल जात बा कि गिरफ्तारी का समय ओकरा लगे कवनो हथियार ना मिलल.


विकिपीडिया:रणनीति - विकिपीडिया\nआईं जानल जाय कि विकिपीडिया के बिकास खाती वर्तमान में का कइल जा सकत बा\n1 विकिपीडिया के वर्तमान स्थिति\n2 हमहन के प्राथमिकता का बा?\n2.1 लेखवन के गुणवत्ता बढ़ावल\n2.2 विकिपीडिया के पहुँच बढ़ावल\n2.3 जरूरी आ पापुलर बिसय सभ पर लेख बनावल\n3 का कइल जाय?\nविकिपीडिया के वर्तमान स्थिति[संपादन करीं]\nभोजपुरी विकिपीडिया एगो छोटहन विकिपीडिया बा। चाहे कुल लेख-टाइटिल सभ के गिनती के हिसाब से देखल जाय भा एह साइट के केतना लोग रोज देखे ला एह हिसाब से देखल जाय, हमनी के विकिपीडिया अभिन बहुत पाछे बा। बहुत दिना पहिले, साल 2007 में सुरू होखे के बादो अभिन ले इहाँ 10 हजार लेख-टाइटिल भी ना बाड़ें जबकि कई गो भारतीय भाषा सभ में लेखवन के संख्या एकरा ले बहुत ढेर बाटे। एही तरीका से, हमनी के विकिपीडिया के रोज करीबन 10 हजार से कुछे ढेर पेजव्यू मिले ला। दुनिया भर के सभ भाषा सभ में तुलना कइल जाय तब स्थिति अतना खराब ना बुझाता। कुल 299 भाषा सभ में विकिपीडिया के प्रोजेक्ट बाने जेह में 288 गो चालू स्थिति में बाने। एह सभ में अगर भोजपुरी विकिपीडिया के रैंक देखल जाय तब लेख संख्या के मामिला में भोजपुरी विकिपीडिया 140वाँ पौदान पर बा। सितंबर 2017 में, कुल पेजव्यू के हिसाब से हमनी के विकिपीडिया 115वाँ जगह पर रहल। यानी संख्या के मामिला में हमनी के बीचोबीच बानी जा, आ देखल जाए के हिसाब से, बीचोबीच से कुछ ऊपर के रैंक पर बानी जा। हालाँकि, एह आँकड़ा सभ के अलावा भी कई चीज धियान देवे लायक बा। वजह ई बा की विकिपीडिया एगो ज्ञानकोश हवे। एकर असली मकसद हवे सहज भाषा में, जहाँ तक संभव होखे - आम बोलचाल के भाषा में जानकारी उपलब्ध करावल। एकरे गुणवता के इहे पैमाना होखे के चाहीं कि केतना निम्मन से नीमन लेख इहाँ मौजूद बाने। दिक्कत ई बा कि एह बात के नापे के सीधा-सीधा कवनों तरीका नइखे आ कवनों आँकड़ा भा गिनती के रूप में ई बात एकदम सटीक तरीका से ना बतावल जा सके ला, हँ ई जरूर बा कि कुछ अनुमान जरूर लगावल जा सकत बा।\nहमहन के प्राथमिकता का बा?[संपादन करीं]\nबिबिध बिसय पर पहिले से मौजूद प्रामाणिक ज्ञान के संदर्भ के साथ आ ज्ञानकोश के शैली में प्रस्तुत कइल विकिपीडिया के मूल मकसद बाटे। हमनी के मकसद बा कि महत्वपूर्ण जानकारी लोग तक मुफ्त में आ अपना महतारी भाषा में पहुँचे। एह मकसद के पूरा करे के दिसा में विकिपीडिया के वर्तमान स्थिती के धियान में रख के प्राथमिकता तय कइल जाय त कई काम बाने जिनहन में आपस में कवना के ढेर आ कवना के कम महत्त्व दिहल जाय ई तय कइल जा सके ला:\nलेखवन के गुणवत्ता बढ़ावल[संपादन करीं]\nवर्तमान में विकिपीडिया पर लेखवन के गुणवत्ता के नीक बनावल सभसे पहिला प्राथमिकता बाटे। विकिपीडिया के सुरुआत से ले के अबतक ले इहाँ बहुत सारा छोट-छोट आधार लेख बना लिहल गइल बाने। अब हमनी के प्राथमिकता ई बा कि ढेर छोट-छोट लेख बनावे के बजाय पहिले से बनल लेख सभ के बिस्तार कइल जाय, उनहन के सुधार कइल जाय आ अधिका-से-अधिका प्रामाणिक संदर्भ दे के उनहन के बिस्वसनीयता में बढ़ती कइल जाय। एकर दू गो साफ-साफ फायदा बा: विकिपीडिया के मूल मकसद पूरा होखे में लेख के गुणवत्ता बहुत जरूरी बा जवना के पुरती होखी। आ हमनी के विकिपीडिया के पहुँच भी बढ़ी जब लोग के नीक लेख आ पर्याप्त जानकारी पढ़े के मिली।\nविकिपीडिया के पहुँच बढ़ावल[संपादन करीं]\nविकिपीडिया के पहुँच ज्यादा से ज्यादा लोग तक ले होखे आ एकरे पाठक आ इहाँ संपादन करे वाला लोग के संख्या में बढ़ती कइल जा सके ई दुसरा नंबर पर महत्वपूर्ण चीज बा। ज्यादा से ज्यादा लोग तक मुफ्त में ज्ञानकोश के जानकारी पहुँचे ई विकिपीडिया के मूल मकसद के पूरा करी। साथे-साथ जेतने ज्यादा लोग विकिपीडिया के पढ़ी भा एकरे बारे में जानी, ओतने संभावना बा कि इहाँ लिखे में भी सहजोग करी आ विकिपीडिया पर अउरी संपादक लोग मिली।\nजरूरी आ पापुलर बिसय सभ पर लेख बनावल[संपादन करीं]\nविकिपीडिया के ओभरआल गुणवत्ता आ पहुँच के बढ़ावे खाती इहाँ महत्वपूर्ण बिसय सभ पर आ इंटरनेट प बहुत खोजल-पढ़ल जाए वाला बिसय सभ पर लेख बनावल जरूरी बा। हालाँकि, अइसन लेख बनावे में नया बने वाला लेखवन के भी बढ़ियाँ तरीका से बनावल जरूरी बा आ नया लेख बनावे के बिसय बीछे में खास धियान आ नियंत्रण के जरूरत बा जवना से कि कम महत्त्व वाला लेख न बने बलुक ई काम भाबिस्य खाती छोड़ल जाय।\nका कइल जाय?[संपादन करीं]\nपहिले से मौजूद लेख सभ में से महत्व वाला आ ज्यादा देखल जाए वाला लेख सभ के बीछ के उनहन के बढ़ावल जाय। महत्त्व के बिसय आ ज्यादा देखल जाए वाला लेख के सूची देखत रहल जाय आ एह सूची सभ में आवे वाला लेख सभ के गुणवत्ता लगातार बेहतर बनावत रहल जाय।\nपहिले से बनल लेख सभ में गुणवत्ता स्तर के आँकलन कइल जाय। एकरा खाती आँकलन के पैमाना के इस्तेमाल कइल जाय।\nएक वाक्य वाला भा बहुत छोट भूमिका वाला लेख सभ में माझिल आकार के सुघर भूमिका लिखल जाय।\nकोसिस कइल जाय कि जब कौनों आधार लेख के बढ़ावल जाय तब ओकरा के 25,000 से 35,000 बाइट्स के ऊपर के साइज ले पहुँचा के छोड़ल जाय, हालाँकि ई खाली साइजे बढ़ावे खाती ना होखे के चाहीं बलुक बिसय के ऊपर बढ़ियाँ से लिखल जानकारी भी होखे।\nजौना भी लेखवन में ज्ञानसंदूक, चित्र या साइडबार लगावल जा सकत होखे, जरूर लगावल जाय।\nबाहरी कड़ी कम से कम रखल जाय आ एह में प्रमाणिक भा ऑफिशियल कड़ी रखल जाय (देखीं: बाहरी कड़ी)\nदुसरा विकि के कड़ी कम से कम रखल जाय, बिना जरूरत के न रखल जाय।\n“इहो देखल जाय” खंड में मूल बिसय से संबंधित अन्य लेखन के कड़ी जरूर दिहल जाय।\nछोटहन लेखवन के बिस्तार करत समय, सटीक श्रेणी जोड़ल जाय।\nनया लेख बनावे समय हमेशा धियान दिहल जाय कि लेख के देखल जाए के संभावना ढेर होखे या फिर लेख कौनों बहुत जरूरी मूल बिसय पर होखे।\nनया लेख भी बनावल जाय तब ऊपर बतावल साइज,भूमिका, चित्र आ ज्ञानसंदूक इत्यादि के साथ बनावल जाय। भरसक नया लेख आधार रूप में न बनावल जाय।\nकुछ बहुत महत्व के आ ढेर देखल जाए वाला लेख सभ के सुधार आ बिस्तार क के नीक लेख आ हो सके त बीछल लेख बनावल जाय।\nसमय अनुसार चर्चा में आवे वाला बिसय सभ पर धियान दिहल जाय आ ओह चीज से संबंधित पुरान लेखवन के बिस्तार कइल जाय। बहुत चर्चित बिसय खाती समाचार आ हाल के घटना पर नजर रखल जाय। उदाहरण खाती कहीं भूकंप आवे तब आप ओह जगह, देस के लेख के देखीं आ खराब हालत में होखे त सुधारीं।\nलेखवन के आपस में कड़ी जोड़ के विकिपीडिया पर एक लेख से दुसरा लेख में जाए खाती सुबिधा के मजबूत कइल जाय। एह चीज के अइसे पोढ़ कइल जाय कि केहू एगो लेख पढ़े आवे तब कई गो लेख पढ़ के तबे वापस लवटे। हालाँकि, एकही लेख में भरसक कोसिस रहे कि दुसरे लेख के कड़ी एक्के बेर आवे, कई बेर कड़ी न जोड़ल जाय। (देखीं: विकिकड़ी जोड़ल)\nमुख्य पन्ना पर तीन गो आइटम बाने जिनहन खाती नया लेख बनावल जाय आ बढ़ियाँ स्तर के बनावल जाय तब अइसना से मुख्य पन्ना पर आवे के बाद ऊ लेख लोग ज्यादा देखीं। हप्ता के फोटो, का आपके मालुम बा, आ समाचार में – ई तीनों खंड खाती ज्यादा-से-ज्यादा आ बढ़ियाँ गुणवत्ता वाला लेख बनाईं।\nऊपर बतावल गइल चीज सभ एक तरह से इशारा भर बा। आपो एह पन्ना के बार्ता पन्ना पर विकिपीडिया के बिकास खाती अइसन कुछ उपाय के सुझाव दे सकत बानी। हँऽ अगर आप नया बानी, ऊपर बतावल तरीका सभ के पालन क के विकिपीडिया के तेजी से बिकास में मदद कर सकत बानी। मिलजुल के काम करे आ रणनीति के हिसाब से काम कइल बहुत जरूरी बा बजाय आपन मन से नया लेख बनावे के। एही से एह पन्ना पर लिखल चीज अनुसार चले के आप से आगरह बाटे।\n"https://bh.wikipedia.org/w/index.php?title=विकिपीडिया:रणनीति&oldid=522280" से लिहल गइल\nएह पन्ना पर आखिरी बेर संपादन 17 अक्टूबर 2017 के 04:43 बजे भइल रहल।


स्टार फ़ॉइल पार्टी पॉपर\nहोम > उत्पादों > स्टार फ़ॉइल पार्टी पॉपर\n(स्टार फ़ॉइल पार्टी पॉपर के लिए कुल 24 उत्पादों)\nZhejiang Daohe Technology Co., Ltd. is one of the स्टार फ़ॉइल पार्टी पॉपर leading brands in China. It is the factory & supplier specializing in manufacturing स्टार फ़ॉइल पार्टी पॉपर. Offer high quality स्टार फ़ॉइल पार्टी पॉपर atacheap wholesale price.\nथोक चीन से स्टार फ़ॉइल पार्टी पॉपर , लेकिन कम कीमत के अग्रणी निर्माताओं के रूप में सस्ते स्टार फ़ॉइल पार्टी पॉपर खोजने की आवश्यकता है। बस स्टार फ़ॉइल पार्टी पॉपर पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे स्टार फ़ॉइल पार्टी पॉपर का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


जेट एयरवेज एयरलाइन मुंबई, भारत में आइल बा। इ फरवरी, 2016 ले 21.2% बाजार की हिस्सा की साथ इंडिगो की बाद भारत क दूसरा सबसे बड़ एयरलाइन कम्पनी रहल ह। इ छत्रपति शिवाजी टर्मिनस हवाई अड्डा के आलावा दुनिया भर में कईगो हवाई अड्डा से प्रतिदिन करीब 300 जहाज क संचालन करे ले।\n1992 में सिमित जवाबदेही कंपनी की तौर पर शुरू होखले की बाद इ कम्पनी सन् 1993 एयर टैक्सी क शुरुआत कइलस। 1995 से इ पूरा तरह से विमान सेवा शुरू कइलस आ सन् 2004 में एकर विदेश खातिर सेवा शुरू भइल। बाद में इ एयर सहारा क अधिग्रहण कइलस और सन् 2010 में इ देश क सबसे बड़ विमान कम्पनी बनल रहे, जबले की इ इंडिगो से ए मामला में 2012 में पिछड़ नाहीं गइल।\n1.1 2006-2009 वृद्धि और विस्तार\n2 कॉर्पोरेट मामला आ पहचान\n2.1 हेड ऑफिस\n2.2 वित्तीय मामला\n4 फ्लीट क जानकारी\nइ विमान कम्पनी5मई 1993 के एयर टेक्सी संचालक की तौर पर शुरुआत कइलस। एके 14 जनवरी 1995 के अनुसूचित विमान सेवा क दर्जा मिलल। 12 मई 1994 के एकर सब शेयर टेलविंड्स इंटरनेशनल के स्थानांतरित करा गइल जेमें नरेश गोयल क 60% शेयर, गल्फ एयर क 20% और कुवैत एयरवेज क 20% शेयर रहे। ऑक्टोबर 1997 में, नागरिक उड्डयन मंत्रालय द्वारा विमान क्षेत्र में विदेशी निवेश पर रोक लगवले की बाद नरेश गोयल कम्पनी क पूरा नियंत्रण अपनी हाथ में ले लिहने। ए कम्पनी क विदेश खातिर पहिला विमान सेवा सन् 2004 में चेन्नई से कोलम्बो खातिर शुरू भइल।\n2006-2009 वृद्धि और विस्तार[संपादन करीं]\nजून-2006 में जेट एयरवेज 500 मिलियन डॉलर क दाम देके एयर सहारा के खरीदलस। नवम्बर, 2013 में विदेशी निवेश की मामला में सरकारी निति की बदलाव की बाद एतिहाद एयरलाइन एकर 24% हिस्सा खरीद लिहलस।\nकॉर्पोरेट मामला आ पहचान[संपादन करीं]\nहेड ऑफिस[संपादन करीं]\nए एयरलाइन क हेड ऑफिस सिरोया सेण्टर, अँधेरी, मुम्बई में आइल बा, जौन की पहिले एगो भाडा प लिहल6मंजिल की बिल्डिंग एस. एम्. सेण्टर, अँधेरी में आइल रहे।\nवित्तीय मामला[संपादन करीं]\nइ कम्पनी बोम्बे स्टॉक एक्सचेंज में सूचीबद्ध बा। एकर 51% शेयर नरेश गोयल की लगे बा आ बाकि 49% शेयर दूसरे निवेशक लोगन की लगे।\nजेट एयरवेज एयरलाइंस जानकारी\nजेट एयरवेज क 48गो देशी आ दुनीया भर की 17 देश में 20गो विदेशी गंतव्य स्थान बा। एकर मुख्य ऑफिस मुंबई में बा और अन्य ऑफिस बैंगलोर, चेन्नई, दिल्ली और कोलकाता में बा। सन् 2005 में शुरू भइल लंदन क सेवा एकर विदेश में सबसे लम्बा दूरी क सेवा रहे।\nसन् 2008 में वैश्विक मंदी से भइल नुकसान की चलते जेट एयरवेज के आपन कईगो विदेशी सेवा बंद करेके पड़ गइल, इ आपन सैन फ्राँसिस्को और संघाई क सेवा बंद क दिहल स।\n2012 में इ एयरलाइन न्यू यॉर्क क सेवा रोक दिहलस और दिल्ली-मिलान सेवा बंद क दिहलस।\nफ्लीट क जानकारी[संपादन करीं]\nजेट एयरवेज की फ्लीट में मुख्यरूप से निम्नलिखित जहाज बाड़ी स:\nबोईंग 737-400 और 737-800 जवन की 11 दिसम्बर 1996 के ऑर्डर कइल गइल रहे, एमें से पहिला जहाज 12 नवम्बर 1997 के मिलल। एकरी बाद मई 2001 में इ बोईंग 737-900 लिहलस। एकरी बाद आगे की सालन में एटीआर 72-600 देश की अन्दर की रूट पर चलावे खातिर लिहलस। फेर लम्बा रूट खातिर एयरबस ए330-200, एयरबस 330-300 और बोईंग 777-300इ आर लिहलस।\nएकरी अलावा औरियो कईगो जहाज जेट एयरवेज की बेड़ा में बाड़ी स।\nजेट एयरवेज में 3गो श्रेणी में सुविधा उपलब्ध बा: फर्स्ट क्लास, बिजनेस क्लास और इकॉनोमी क्लास।\nफर्स्ट क्लास खाली बोईंग 777-300इआर में उपलब्ध बा। जेमें सीट पूरा तरह से बेड में बदल सकेला, निजी लेड टीवी और सीट पर बिजली आपूर्ति उपलब्ध बा।\nप्रीमियर श्रेणी लम्बी दुरी क अन्तर्राष्ट्रीय विमान सेवा में उपलब्ध बा जवन की एयरबस ए330-200 और बोईंग 777-300इआर जहाज की द्वारा संचालित होला। एमें झुके वाला सीट की साथ बेड पर निजी लेड टीवी और सीट पर बिजली आपूर्ति उपलब्ध बा।\nलम्बा दुरी की सफ़र वाला इकॉनोमी श्रेणी में 32 इंच क फुटरेस्ट की सुविधा की साथ सीट रही। एयरबस ए330-200 और बोईंग 777 में इकोनॉमी श्रेणी की सीट पर एगो निजी टचस्क्रीन वाला एलसीडी टीवी रही।<ref>\n↑ "आवर नेटवर्क". जेट एयरवेज. पहुँचतिथी 21 July 2016.\n↑ "जेट एयरवेज एयरलाइंस जानकारी". क्लियरट्रिप.कॉम. पहुँचतिथी 21 July 2016.\n↑ "दि बोईंग कंपनी". Active.boeing.com. पहुँचतिथी 21 July 2016.\n↑ "जेट एयरवेज फ्लीट डिटेल्स एंड हिस्ट्री - Planespotters.net जस्ट एविएशन". Planespotters.net. पहुँचतिथी 21 July 2016.\n"https://bh.wikipedia.org/w/index.php?title=जेट_एयरवेज&oldid=562768" से लिहल गइल\nमुंबई में आधारित कंपनी\nएह पन्ना पर आखिरी बेर संपादन 28 अप्रैल 2018 के 18:58 बजे भइल रहल।


birgunj – Aapan Birgunj\nबईसाख १८ गते, वीरगंज आजु मजदुर दिवस के उपलक्ष्य में सानो पाइला वीरगंज के माइस्थान पार्क में नि:शुल्क स्वास्थ्य शिविर संचालन कईलख। इह्ह स्वास्थ्य शिविर में करीब १२८ जना के जांच भइल ह। वीरगंज के वरिष्ठ डाक्टर लोग इह शिविर में जांच कईलख लोग। डा राकेश कुमार झा, डा एस. एन. यादव, डा रामाशंकर गुप्ता, […]\nवीरगंज, चईत १९ आजू वीरगंज माई स्थान चौक प कुछ लईका-लईकी द्वारा आधुनिक पश्चिमी गीत-संगीत के धुन में क़दमताल करत नाच के प्रदर्शन कईल गईल। संझिया ७:४० मिनट प अचानक कुछ लईका-लईकी पश्चिमी भेष-भूषा में माई स्थान चौक प जमा भईल आ नाच करल शुरू क देहलख लोग। पहिले त ओह लंग के दोकानदार से […]\nबलात्कारी के कडा से कडा सजाय के मांग करत वीरगंज मे दबाब र्‍यालि\nवीरगंज, २८ फाल्गुन नेपाल में दिन प दिन बढ़ रहल बलात्कार के घटना प्रति आम जनमानस में जागरण आ प्रशासन के लापरवाही के ख़िलाफ़ आजू वीरगंज के घंटाघर में महिला हिंसा एवं बलात्कार विरुद्ध जन आक्रोश रैली के आयोजना भईल । वीरगंज के पचास से जादे समाजिक संघ-संस्था के एकबध्यता रहल ई रैली में महिला हिंसा […]\nकोई के बिच में टांग आडावल हम दुनिया के सर्बश्रेष्ठ काला मानेनी । टांग आडावल के बहुते उपनाम होखेला भोजपुरी में जईसे की अड़चन,बाधा,हस्तक्षेप औरी काबाब में हडी बनल पर एकर उदेश्य एके गो होला आपन स्वार्थ के पूरा कईल औरी दोसरा के दुःख के माजा उठावल । हम लईकाई में प्रत्यक्ष रूप से […]\nदेश में गृह युद्ध के नेवता ! देत बिया नेपाल सरकार !! नेपाली शोसक सारकार के मधेश औरी मधेशी जानता प्रति देखावत रवईया देखला से नेपाली शोसक बर्ग देश में गृह युद्ध के नेवता भेजल जईसन लागता । नेपाल सारकार मधेश में जवन अत्याचार, दमन औरी बर्बरता देखा रहल बा एसे देश में सांप्रदायिक हिंसा औरी […]\nसच्चाई बिरगंजिया पत्रकारिता के …. (बिबरण एक घटना के )\nबीरगंज, नेपाल । कौनो भी देश काहे ना होखे उ देश के पत्रकार संघतिया(साथी) लोग के उच्च कोटि के स्थान देहल जाला हमनी के नेपाल के भी ईहे संस्कृति औरी रीतिरिवाज ह ।। काठमांडू के एगो होटल में हमरा एगो बीरगंज के पत्रकार जी से मुकालात हो गईल । उहा से बर्तालाप कईला से हमारा जानकारी […]


भारतीय चंदन - विकिपीडिया\nऑर्डर (Order): Santalales\nजाति (Genus): Santalum\nप्रजाति: S. album\nभारतीय चंदन (अंगरेजी: Indian sandalwood; बैज्ञानिक नाँव: सैंटलम एल्बम, Santalum album ) चंदन जाति के पौधन आ पेड़ सभ के भारतीय प्रजाति हवे। ई छोटहन साइज के गरम जलवायु वाला एगो फेड़ होखे ला आ ई चंदन अर्क भा चंदन के तेल के प्राकृतिक आ परंपरागत स्रोत हवे। ई दक्खिन भारत आ दक्खिनपूर्ब एशिया के मूल पौधा हवे।\nई हिंदू धर्म में पबित्र मानल जाला आ अउरियो कई संस्कृति सभ में एकरे गमक के खास अस्थान दिहल जाला। एकर लकड़ी कई दशक ले महके ले। ई लकड़ी बहुत महँग होखे ले जेकरा चलते एकर डिमांड बहुत बा आ एही कारन एकर जरूरत से बेसी कटाई होखल एगो समस्या बाटे; साथे-साथ अबैध रूप से एकर कटाई, तस्करी आ बिक्री समस्या बाटे। एकरे कारण मूल जंगल सभ में एह प्रजाति पर खतरा मेंड़रा रहल बाटे। पौधा के उमिर बहुत होखे ले बाकिर ई कटाई जोग भी कई सालन के बाद होखे ला। बहुधा एकर पौधा के पुरहर फेड़ होखे से पहिलहूँ गलत तरीका से काट लिहल जाला जेकरा चलते एपर खतरा बा।\nएह चंदन के तेल भा अर्क के दवाई, कास्मेटिक के सामान, आ पूजा पाठ आ पकवान बनावे के सामग्री के रूप में इस्तेमाल होखे ला।\n↑ Arunkumar, A.N.; Dhyani, A.; Joshi, G. (2019). "Santalum album". खतरा में प्रजाति सभ के आइयूसीएन लाल सूची. 2019: e.T31852A2807668. doi:10.2305/IUCN.UK.2019-1.RLTS.T31852A2807668.en. Retrieved 12 November 2021.\n↑ Kapoor LD (2001). Handbook of Ayurvedic Medicinal Plants. Herbal Reference Library Series. Vol. 2. Boca Raton, Florida: CRC Press. ISBN 9780849329296.\n"https://bh.wikipedia.org/w/index.php?title=भारतीय_चंदन&oldid=716169" से लिहल गइल\nएह पन्ना पर आखिरी बेर संपादन 25 अप्रैल 2022 के 14:43 बजे भइल रहल।


देश दुनिया के खबर, मंगल 23 अगस्त का दिने – टटका खबर\nदेश दुनिया के खबर, मंगल 23 अगस्त का दिने\nदिल्ली में झमाझम बारिश, गर्मी से राहत.\nएगो अन्ना समर्थक दिल्ली में किसान घाट पर आत्मदाह करे के कोशिश कइलसि. ओकरा के अस्पताल में भरती करावल गइल बा. अन्ना कहले कि लोग अइसनका गलत काम मत करे.\nकांग्रेस सांसद शशि थरूर के कहना बा कि अन्ना हजारे के गिरफ्तारी बेवकूफी वाला काम रहल. कहलन कि देश में एगो मजगर लोकपाक के जरूरत बा बाकिर अगर ओकरा के बहुते ताकत दे दिहल गइल त ऊहो निरंकुश हो सकेला.\nरामलीला मैदान में अनशन पर बइठल गांधीवादी अन्ना हजारे के तबियित बिगड़ल जात बा आ डाक्टर सलाह दिहले कि उनुका के ग्लूकोज चढ़ावे के जरूरत बा बाकिर अन्ना कहलन कि जान दे देब बाकिर ग्लूकोजना चढ़वाएब. अन्ना आजु जनता से अपील कइले कि अगर सरकार उनुका के जबरिया अस्पताल ले जाये के कोशिश करे त ओह कोशिश के नाकाम करे खातिर जनता रास्ता रोक लेव बाकिर हिंसा ना होखे के चाही.\nभ्रष्टाचार पर प्रभावी अंकुश लगावे खातिर बनावल मध्य प्रदेश सरकार के विशेष न्यायालय विधेयक केंद्र का लगे पड़ल बा. मुख्यमंत्री शिवराज सिंह चौहान प्रधानमंत्री मनमोहन सिंह से चिट्ठी लिख के एह विधेयक के जल्दी से राष्ट्रपति से सकरवावे के निहोरा कइले बाड़न.\nलोकपाल आंदोलन : आजु अन्ना टीम आ सरकारी प्रतिनिधियन का बीच बात से एगो सहमति बनत लउकत बा. लेकिन कुछ बिन्दू पर अबहियो मतभेद बा.\nकर्नाटक के लोकायुक्त रहल संतोष हेगड़े अन्ना हजारे से आपन अनशन तूड़े के निहोरा कइले बाड़न बाकिर आपन आन्दोलन जारी राखे के कहले बाड़न.\nमंगल का दिने अन्ना के चिट्ठी लिख के प्रधानमंत्री उनुका से अनशन तूड़े के निहोरा कइले.\nदिल्ली में एगो विहिप कार्यकर्ता के ओकरा घर में घुस के गोली मार दिहल गइल.\nआठवो दिने अन्ना हजारे के समर्थन में देशव्यापी प्रदर्शन जारी रहल.\nसर्वोच्च न्यायालय आरक्षण से क्रीमी लेयर के बाहर निकाले वाली एगो याचिका पर सुनवाई करत मंगल का दिने केंद्र अउर राज्य सरकारन के एगो नोटिस जारी कइले बिया.\nअन्ना के आन्दोलन पर भारी बरखो के कवनो असर ना पड़ल आ लोग रामलीला मैदान में डटल रहल.\nवंदेमातरम पर सैयद अहमद बुखारी के टिप्पणी के कुछ मुसलमान आलोचना कइले आ कहलन कि बुखारी के टिप्पणी हालात के साम्प्रदायिक रंग देबे के गैरजरूरी कोशिश बावे.\nकेन्द्र सरकार मंगल का दिने कुछ राज्य सरकारन के नक्सल विरोधी अभियान ला किराया पर हेलीकॉप्टर लेबे के अनुमति दिहलसि.\nप्रभावी लोकपाल खातिर आजु संसद भवनपरिसर में नौ गो दल मिल के प्रदर्शन कइले. एहमें वामदल शामिल रहले.\nआजु सबेरे कांग्रेस महासचिव राहुल गांधी प्रधानमंत्री मनमोहन सिंह से बातचीत कइले. बतावल जात बा कि अन्ना मामिला सलटावे खातिर ई बातचीत भइल.\nकेंद्रीय मंत्री सचिन पायलट आ मिलिंद देवड़ा कहले बाड़े कि कानून बनावे में संसद का भूमिका पर सवाल उठावल बुद्धिमानी नइखे.\nराजस्थान के दू गो जिला – झुंझुनू अउर पाली में, एगो अभियान के तहत नसबंदी करावे वालन के एक लाख रुपिया दाम वाली नैनो कार दिहल जाई.\nअन्ना मुद्दे पर प्रधानमंत्री से भेंट कर के शीला दीक्षित दिल्ली के मौजूदा हाल पर चिन्ता जतवली. कहली कि कबहियो अन्ना के समर्थक बेकाबू हो सकेले आ कानून व्यवस्था के हालत बिगड़ सकेला.\nसंसद के दुनु सदन के कार्यवाही2बजे ले टार दिहल गइल. विपक्ष बार बार आवाज उठवलसि कि भ्रष्टाचार पर चरचा करावल जाव.\nजन लोकपाल विधेयक खातिर होत अन्ना हजारे के अनशन से उपजल हालात पर विचार करे खातिर सरकार काल्हु बुध का दिने सर्वदलीय बईठक बोलवले बिया.\nआठ दिन से अनशन पर बइठल अन्ना हजारे आजु बतवले कि उनुकर तबीयत ठीक बा. साथ ही इहो कहलन कि हम रहीं भा ना रहीं, क्रांति के ई मशाल जरत रहे के चाहीं.\nवन्देमातरम आ भारत माता की जय के विरोध करे वाला इमाम बुखारी के मनावे गइल किरण बेदी खाली हाथ लवटली.\nअरविंद केजरीवाल आजु अन्ना हजारे के समर्थकन से कानून ना तूड़े आ आंदोलन के शिष्टाचार बरकरार राखे के अपील कइलन.\nभाजपा आजु राज्यसभा में मांग कइलस कि प्रश्नकाल रोक के सदन में भ्रष्टाचार पर चर्चा करावल जाव. एह हो हंगामा में सदन की कार्यवाही दुपहरिया ले रोक दिहल गइल.\nलोकसभा में विपक्ष के नेता सुषमा स्वराज ने आजु कहली कि सदन में पेश भइल लोकपाल विधेयक पूरा तरह से बेअसर आ बिना दाँत के बा.\nअन्ना हजारे के प्रमुख सहयोगी अरविंद केजरीवाल कहले कि सरकार बातचीत खातिर जिम्मेदार लोग के भेजे. जेही सेही से बात ना हो पाई.\nअन्ना हजारे के भठियरपन विरोधी अनशन आजु आठवो दिन चालू बा. उनुका वजन में 5.5 किलो के कमी भइल बा. डाक्टर अन्ना के घाम में आवे से मना कइले बाड़े.\nहरियाणा के करनाल में सोमार देर रात पटाखा की एक फैक्टरी में विस्फोट भइला से कम से कम पांच लोग मर गइल आ कई लोग घवाहिल हो गइल.\nकांग्रेस कोर कमेटी सोमार का दिने बईठक कर के अन्ना हजारे के अनशन पर मंथन कइलसि आ विपक्ष के हमला से निपटे खातिर रणनीति तय भइल.\nअन्ना हजारे के आह्वान पर समर्थकन के हुजूम जब संजय निरुपम आ प्रिया दत्त के घर घेरल त दुनु जने जन लोकपाल के समर्थन में बयान दिहले. निरुपम त अन्ना टोपी पहिरले रहले.\nकांग्रेस नेता अनिल शास्त्री काल्हु कहले कि सरकार अन्ना के हजारे के कमतर अँकलसि जवना से ई हालात बनल. कहलन कि पार्टी के सिविल सोसाइटी वालन से बात शुरु करे के चाहीं.\nलोकपाल बिल पर विचार करे वाली संसद के स्थायी समिति के अध्यक्ष अभिषेक मनु सिंघवी काल्हु कहले कि मूल विधेयक में अस्सी फीसदी संसोधन हो सकेला.\nलीबिया के शासक मुअम्मार गद्दाफी के बेटा सैफ अल-इस्लाम आजु अपना समर्थकन का साथे टीवी पर आके कहले कि त्रिपोली पर अबहियो सरकार के नियंत्रण बरकरार बा.\nइंडोनेशिया के सुमात्रा द्वीप पर आजु मंगल के फजीर भूकम्प के झटका महसूस कइल गइल जवना के तीव्रता रिक्टर पैमाना पर 6.2 नापल गइल.\nद्रविड़ मुनेत्र कड़गम के राज्यसभा सदस्य कनिमोझी मंगल का दिने सीबीआई के विशेष अदालत में कहली कि प्रधानमंत्री आ तबके केंद्रीय वित्त मंत्री पी. चिदम्बरम 2जी लाइसेंस आवंटन का बारे में पूरा तरह वाकिफ रहले. सब कुछ ओह लोग का जानकारी में रहे आ भइल.\nसर्वोच्च न्यायालय केंद्र सरकार से साफ बतावे के कहले बिया कि रिलायंस इंडस्ट्रीज लिमिटेड केंद्रीय बिक्री कर देव कि ओह राज्य के वैट, जहवां ऊ कृष्णा-गोदावरी बेसिन से निकालल गैस के आपूर्ति करेले.\nआजु शेयर बाजारों में तेजी रहल आ सेंसेक्स 157 अंक ऊपर बन्द भइळ.\nभारतीय रिजर्व बैंक गवर्नर डी. सुब्बाराव कहले बाड़े कि सार्वजनिक क्षेत्र के बैंकन में प्रभावी नियंत्रण आ संतुलन बनावे खातिर मुख्य कार्यकारी अधिकारी (सीईओ) आ अध्यक्ष के पद अलग-अलग होखे के चाहीं.\nशेयर बाजार आजु मंगल का दिने गिरावट के रुख देखल जा रहल बा. जबकि खुलल रहे सेंसेक्स में 105.15 अंक के बढ़ोतरी का साथे।\nफिल्म अभिनेता रजनीकांत मंगल का दिने अन्ना हजारे के आंदोलन के आपन समर्थन दिहले आ कहले कि आजु भठियरपन के उखाड़ फेंके के जरूरत बा.\nसलमान खान के फिल्म “बाडीगार्ड” ईद का मौका पर रिलीज होखी. एहसे पहिले छोट बजट वाला छह गो फिल्म रिलीज होखे वाला बाड़ी सँ.\nचार मैच के टेस्ट श्रृंखला में भारतीय टीम के 4-0 से पटखनी दिहला का बाद अब इंग्लिश टेस्ट टीम के कप्तान एंड्रयू स्ट्रॉस कहले बाड़े कि उनुकर टीम भारतीय टीम के एकदिनो में हरावे के तइयार बिया.\nभारतीय क्रिकेट टीम के खिलाड़ी युवराज सिंह मंगल का दिने पाथवेज वर्ल्ड स्कूल का साथे मिलके आपन क्रिकेट अकादमी के शुरुआत कइलन.\nआईसीसी के बल्लेबाजी रैंकिंग में भारत के राहुल द्रविड़ चार स्थान के छलांग लगावत शीर्ष-10 में पहुंच गइल बाड़े.\nइंग्लैंड क्रिकेट टीम के कप्तान रहल नासिर हुसैन कहले कि सचिन तेंदुलकर ओवल टेस्ट मैच में आपन शतक पूरा ना कर पवले से ठीके रहल बा त उनुका सउवाँ शतक का खुशी में टीम के खराब प्रदर्शन लुका जाइत. वइसे कुछ लोग इहो कहऽता कि तब ऊ जरला पर नून छिड़कला लेखा रहीत.\nभारतीय फुटबाल टीम के कप्तान रहल बाइचुंग भूटिया काल्हु बुध का दिने अंतर्राष्ट्रीय फुटबाल से संन्यास के घोषणा करीहे.\nपाकिस्तानी फुटबाल टीम के कोच तारिक लुत्फी के कहना बा कि भारत का साथे होखे वाला दोस्ताना श्रृंखला में उनुकर टीम कवनो ढिलाई ना बरती आ एह मुकाबिला के हलुका में ना लिहल जाई.\nभारत के माथ महिला टेनिस खिलाड़ी सानिया मिर्जा डब्ल्यूटीए हार्ड कोर्ट टेक्सास ओपन टूर्नामेंट के पहिलके दौर में हार गइल बाड़ी.\nउत्तर प्रदेश के खबर, मंगल 23 अगस्त का दिने\nअन्ना हजारे प्रकरण पर संसद ठप्प रहल राहुल…


Pichha Na Chhodab Gori Lyrics - Khesari Lal Yadav & Antra Singh Priyanka\n#VIDEO | #Khesari Lal Yadav | पीछा ना छोड़ब गोरी | #Antra Singh Priyanka | Bhojpuri Song 2021\nPichha Na Chhodab Gori Lyrics\nPichha Na Chhodab Gori Song Details :-\nSong – Pichha Na Chhodab Gori\nSinger – Khesari Lal Yadav & Antra Singh Priyanka\nAlbum – Pichha Na Chhodab Gori\nPichha Na Chhodab Gori Lyrics :-\nJyada Dil Me Basabu !\nLet Kake ! Let Kake !\nFera Me Na Pada Sataan Na Karab\nTohpe Jawani Jiyaan Na Karab\nAre Ja Na Baye Dhake !\nFera Me Na Para Sataan Na Karab\nKetno Kill Kareja Me Dhasabu\nTa Jetne Let Kake Fasabu Otne\nJyada Dil Me Basabu\nJetne Let Kake Fasabu\nOtane Jyada Dil Me Basabu\nTej Mat Bana !\nJanatani Tohar Ae Babu Kaha Kaha Nishana Ba\nAehi Ada Par Suna Ae Gori Manwa Bhail Deewana Ba\nOut Of Control Mat Hokha !\nBujhala Na ?\nAre Mithi Mithi Baat Me Fasawa Na Hamra Ke Patti Padhawa Na\nAaisan Offer Chhodabu Ta Tu Jivan Bhar Tarasabu\nNa Chahi !\nAre Ja Na Aapan Kaam Dekha !\nJetne Let Kake !\nLet Kake !\nKetno Pichha Karaba Nahi Aai Tohar Bari Ho\nJid Par Aail Bade Na Chhodihe Tohke Kundan Khesari Ho\nJe Pata Leba !\nAetna Bolal Dekha Thik Naikhe Maan La U Din Najdik Naikhe\nRowe Ke Pari Tohro Je Tu Pyar Pe Hamra Hasabu\nTa Jetne Let Kake Fasabu Otne Jyada Dil Me Basabu\nJetne Let Kake Fasabu Otne Jyada Dil Me Basabu\nJyada Mat Bola Thik Na !\nPichha Na Chhodab Gori Lyrics In Hindi :-\nज्यादा दिल में बसबु !\nलेट कके ! लेट कके !\nफेरा में ना पड़s सटान ना करब\nतोहपे जवानी जियान ना करब\nअरे जा ना बाएं धके !\nफेरा में ना परs सटान ना करब\nपीछा ना छोड़ब गोरी\nकेतनो किल्ली करेजा में धसबु\nपीछा ना छोड़ब गोरी\nतs जेतने लेट कके फसबू ओतने\nज्यादा दिल में बसबु\nओतने ज्यादा दिल में बसबु\nतेज मत बनs !\nजानतानी तोहार ऐ बाबू कहाँ कहाँ निशाना बा\nएहि अदा पर सुनs ऐ गोरी मनवा भईल दीवाना बा\nआउट ऑफ कंट्रोल मत होखs !\nबुझलs नs ?\nतोहरा एहि अदा पर सुनs ऐ गोरी मनवा भईल दीवाना बा\nअरे मीठी मीठी बात में फँसावs ना हमरा के पट्टी पढ़ावs ना\nअईसन ऑफर छोड़बु तs तू जीवन भर तरसबु\nअरे जा ना आपन काम देखs !\nजेतने लेट कके !\nलेट कके !\nकेतनो पीछा करबs नाही आई तोहार बारी हो\nजिद पर आईल बाड़े ना छोड़िहे तोहके कुंदन खेसारी हो\nजे पटा लेबs !\nजिद पs आईल बाड़े ना छोड़िहे तोहके कुंदन खेसारी हो\nएतना बोलल देखs ठीक नईखे मान लs ऊ दिन नजदीक नईखे\nरोवे के परी तोहरो जे तू प्यार पे हमरा हसबु\nतs जेतने लेट कके फसबू ओतने ज्यादा दिल में बसबु\nजेतने लेट कके फसबू ओतने ज्यादा दिल में बसबु\nज्यादा मत बोलs ठीक नs !


भोजपुरी के पांच गो सुपर स्टार पहिला बेर एक साथ – Anjoria\nई पहिला मौका रहल जब सिनेमा भोजपुरी के पाँच गो सुपरस्टार एक साथे नजर अइलें. मौका रहल मनोज तिवारी के सुंदरवन वाला अपार्टमेंट के घरभोज के. एह मौका के गवाह बनली भोजपुरी सिनेमा के दू गो बेहतरीन अभिनेत्री आ नंबन वन खलनायक संजय पांडे.\nघरभोज में चहुँपल लोग एह पाँचो स्टार के एक संगे देख के कहल कि सिनेमा भोजपुरी के ई गो यादगार पल बा. मनोज तिवारी के बधाई देबे सबले पहिले चहुँपल रहलें विनय आनंद, ओकरा बाद अइलें दिनेशलाल यादव ’निरहुआ’, फेरू पवन सिंह आ तब पहुँचले रवि किशन. एह सितारन के केमरा में कैद करे खातिर होड़ लागल रहे कैमरामैनन में. बद में सभे एक साथे बइठ के खाना खाइल आ तब चारो सुपरस्टार अपना अपना घरे गइलन.


धूम मचावत बा कजरा मोहब्बत वाला के संगीत | Anjoria's Weblog\nPosted on जून 22, 2012 by Anjoria\tकजरा मोहब्बत वालाभोजपुरी में एहसाल के सबले चर्चित फिल्म “कजरा मोहब्बत वाला” के संगीत सुनेवालन के दिलो दिमाग छाप लिहले बावे आ बिहार उत्तरप्रदेश के हजारो मोबाइल उपभाक्ता एकर गाना आपन कालर ट्यून बनवले बाड़ें. पी जे फिल्म्स प्रोडक्शन के बैनर तले बनल एह फिल्म के निर्माता निर्देशक हरीश जयसवाल, संगीतकार राकेश त्रिवेदी, आ गीतकार राकेश निराला सभे मिल के भोजपुरी मानसिकता का हिसाब से गीत संगीत रचले बाड़ें.\nThis entry was posted in इण्डस्ट्री न्यूज, गीत संगीत, फिल्म and tagged कजरा मोहब्बत वाला by Anjoria. Bookmark the permalink.\tएक उत्तर दें जवाब रद्द करें\tEnter your comment here...


भउजाइयन का बीचे जज बन के अइलें प्रो॰ आर॰ के॰ दुबे – Anjoria\nपिछला दिने बिहार भोजपुरी अकादमी के अध्यक्ष प्रो॰ रविकांत दुबे महुआ चैनल के लोकप्रिय कार्यक्रम “भौजी नं॰ १” के सेमी फिनाले समेत कुछ कड़ियन में जज बन के भउजाइयन के प्रतिभा आँके के काम कइलें.\nएह निर्णायक मंच में शामिल तीन गो जज में रविकांत दुबे का अलावे मशहूर गायिका विजया भारती आ लोकप्रिय गायक गोपाल राय शामिल भइलें. एह कार्यक्रम के एंकर हउवें प्रियेश सिन्हा. नोएडा के फिल्म सिटी में महुआ चैनल के भव्य स्टूडियो में एह शो के कुछ कड़ियन के शूटिंग करा लिहल गइल बा.\nप्रो॰ दुबे बतवलन कि फिलिम आ टीवी चैनलो का जरिए बिहार भोजपुरी अकादमी अपना साहित्यिक आ शैक्षणिक गतिविधियन के जानकारी लोग ले चहुँपावत बा. हालही में मॉरीशस ब्राडकास्टिंग कोरपोरेशनो पर भोजपुरी अकादमी के गतिविधियन पर बनल कार्यक्रम देखावल गइल रहे. महुआ चैनल के एहु कार्यक्रम में ऊ भोजपुरी अकादमी के उपलब्धियन के चरचा कइले बाड़न.\n(बिहार भोजपुरी अकादमी के रपट)\nबिहार-यु.पी. में ‘हीरो’ प्रवेशलाल के जादु\nOne thought on “भउजाइयन का बीचे जज बन के अइलें प्रो॰ आर॰ के॰ दुबे”\nLeaveaReply to RAVI KANT DUBEY\tCancel reply


Title: गस्टआवे फ्लाउबर्ट की कृति सेंटिमेंटल एजुकेशन किस भाषा मे लिखी गई?\nDescription: This isaMost important question of gk exam. Question is : गस्टआवे फ्लाउबर्ट की कृति सेंटिमेंटल एजुकेशन किस भाषा मे लिखी गई? , Options is : 1. फ्रेंच, 2. स्पॅनिश, 3.ग्रीक, 4. लातिन, 5. NULL\nThis isaMost important question of gk exam. Question is : गस्टआवे फ्लाउबर्ट की कृति सेंटिमेंटल एजुकेशन किस भाषा मे लिखी गई? , Options is : 1. फ्रेंच, 2. स्पॅनिश, 3.ग्रीक, 4. लातिन, 5. NULL


भोजपुरी निबन्ध प्रतियोगिता – Anjoria\nभोजपुरी में लिखल आ कृति फान्ट भा यूनिकोड में टाइप कइल ‘हमार गाँव (……………..) जतना हम जानीं’ मथैला वाला निबन्ध गाँव में रहे व‌ालन से माँगल जात बा. एह लेख में अपना गाँव का बारे में अधिका से अधिका जानकारी, इतिहास आ भूगोल समेत, कम से कम एगो फोटो का साथ (लिखनिहार के फोटो का अलावा) भेजीं. हर प्रकाशित निबन्ध पर एक सौ रुपिया मूल्य के भोजपुरी किताब भा पत्रिका भेजल जाई आ सबले बढ़िया निबन्ध पर पाँच सौ रुपिया के नकद इनाम दिहल जाई. एक से अधिको निबन्ध के पहिला पुरस्कार दिहल जा सकेला.\nएह प्रतियोगिता में भोजपुरी इलाके के गाँव होखे चाहीं आ लिखे वाला ओहिजा के अगल बगल के कवनो काॅलेज के विद्यार्थी. लेख का साथे आपन महाविद्यालय पहचान पत्र के फोटो भेजल जरूरी होखी.\nपुरस्कार के भा प्रकाशन के अंतिम फैसला भोजपुरिका संपादक के होखी आ ओह पर कवनो सवाल ना उठावल जा सकी. एह प्रतियोगिता में शामिल होखे ला कवनो तरह के शुल्क नइखे देबे के ना कुछ खरीदहीं के बा. मकसद बा भोजपुरी में लिखे के बढ़ावा दिहल आ एही बहाने भोजपुरी इलाका के गाँवन से परिचय कइल आ करावल.\nअगर रउरा कवनो शहर में रहतानी त अपना गाँव में रहे वाला नवहियन के एह प्रतियोगिता के जानकारी दीं जेहसे अधिक से अधिक संख्या में लोग शामिल होखसु.\nPrevious Post: जिए भोजपुरी ! बाकिर जिए त जिए कइसे?\nNext Post: भोजपुरी साहित्यकार डा॰ अशोक द्विवेदी के मिली “लोककवि सम्मान”


‘लल्लू बिहारी‘ रिलीज ला तइयार हो गइल | CinemaBhojpuri.in\n- Tagged: लल्लू बिहारी\t- no comments\tप्राग फिल्म्स के बैनर तले बनल निर्माता शोभा स्वराज आ एडीटर-निर्देशक पी. राजकुमार के भोजपुरी फिल्म ‘लल्लू बिहारी‘ सेंसर का लगे भेजाए वाला बा जहवाँ से लवटला का बाद एकरा के जल्दिए सभ जगहा रिलीज कइल जाई.\nएह फिलिम के कहानी एगो अइसन दबंग ठाकुर प्रताप सिंह के बा जेकर चारो ओर बोलबाला बा आ जे अपना दबंगई के चलते गांव वालन पर बहुते जुल्म करऽता. अपना दबंगई में ऊ एगो किसान राम सिंह के हत्या करवा देता. राम सिंह के हत्या के बाद ओकर पत्नी आ बेटा लल्लू अकेले रह जातारें. ठाकुर के बड़का बेटा बिहारी सिंह के जब पता चलऽता कि ओकर बाप राम सिंह के हत्या करववले बाड़ें त ऊ राम सिंह के बेवा रुक्मिणी आ बेटा लल्लू के मदद करे लागऽता. धीरे-धीरे लल्लू आ बिहारी के बीच दोस्ती हो जाता. ठाकुर प्रताप सिंह के ई दोस्ती पसंद नइखे से ऊ एह दोस्ती के तूड़वावे के बहुते कोशिश करता बाकिर सफल नइखे हो पावत. लेकिन जब लल्लू के पता चलऽता बिहारी सिंह के बापे ओकरा बाप के क़ातिल ह तब का होता? एकर अंदाजा फिलिम देखले पर लागी. एह कहानी में बहुते ट्विस्ट बा.\nकथा-पटकथा राजीव झा के, संगीत बैजू बंशी के, गीत संजय स्नेही, अमित सिंह अउर डॉ. अशोक सिन्हा के, कोरियोग्राफर माधव सिंह राठौर आ अनिल राज, एक्शन संजय-अनिल के, कैमरामैन राज खिलनानी अउर लाला, आ सह-निर्माता भूषण सिंह हउवें. फिल्म में राकेश पाण्डे, बबलू सिंह, आलोक, शुभम सिंह, तनुश्री, रेखा भंडारी, प्रीति शर्मा, रासराज आ आइटम डांस में अंशु तिवारी बाड़ी. (समरजीत)


इतना सतइब त हम मर जाएब के संगीत मुहुर्त – Anjoria\nपिछला दिने यू शाण्डिल्य आ पी॰एन॰सिंह के बनावल नागवंशी मूवीज के बैनर आ श्रीमातंगी भाव कला के प्रस्तुति भोजपुरी फिल्म “इतना सतंइब त हम मर जायब” के संगीत मुहुर्त मुंबई के ए॰बी स्टूडियो में करावल गइल. कौशल किशोर के निर्देशन में बने वाली एह फिल्म के मुख्य कलाकारन में प्रेम नागवंशी, गुंजन कपूड़, गुड्डू रंगीला, वी एस चौहान निरहू, गौरी शंकरम रानी चतुर्वेदी आ रजनी मेहता के नाम शामिल बा. कार्यकारी निर्माता शंभू पुरोहित, संगीतकार अखिलेश कुमार, गीतकार प्यारेलाल यादव, अशोक सिन्हा आ श्यामजी श्याम, कहानीलेखक मनोज कुशवाहा, संवाद लेखक दिलीप मिश्रा, कैमरामैन मनोज कुमार, संपादक संजय एम जायसवाल, नृत्य निर्देशक मयंक अशोक, फाइट मास्टर मोहम्मद अली, आ कला निर्देशक सतीश रावत रहीहें. फिल्म के शूटिंग २२ मार्च से मुंबई में शुरु होखे जा रहल बा.\nMuhurt held for "Etna Sataeeba Ta Ham Mar Jayeb"


(मंगल 27 सितम्बर)\nजेपीसी 2जी मामिला में वित्त मंत्रालय के अधिकारियन से पूछताछ करे के फैसला लिहले बिया त सरकार चिदम्बरम के बचावे खातिर एकजुट हो गइल बिया.\nए राजा अदालत से कहले बाड़न कि ट्राई रिपोर्ट के जानबूझ के सीबीआई अदालत में पेश नइखे करत. राजा के दावा बा कि सगरी फैसला मंत्रिमण्डल के सहमति से लिहल गइल रहे.\nमुम्बई उच्च न्यायालय मंगल का दिने शिवसेना के एह बाति के अनुमति दे दिहलसि कि ऊ शिवाजी पार्क में पारम्परिक दशहरा रैली निकाल सकेले.\nविदेश मंत्री एस.एम. कृष्णा अपना पाकिस्तानी समकक्ष हिना रब्बानी खार से न्यूयार्क में कहलन कि आतंकवाद का खिलाफ लड़ाई में ‘चुनिंदा तरीका’ ना अपनावल जा सके आ पाकिस्तान के अपना जमीन से आतंकवादी शिविर खतम कर देबे के चाहीं.\nतेलंगाना संकट खातिर भाजपा गृहमंत्री चिदम्बरम के जिम्मेदार बतवले बिया. चिदम्बरम नौ दिसम्बर 2009 के स्वतंत्र आ अलग तेलंगाना राज्य बनावे का दिसाईं प्रक्रिया शुरू होखे के एलान कइले रहन.\nभारतीय जनता पार्टी के वरिष्ठ नेता अरुण जेटली मंगल का दिने कहलन कि पार्टी में प्रधानमंत्री पद के ढेरे दावेदार बाड़न आ सही समय पर एहमें से जे सबले बढ़िया होखी ओकरा के चुन लिहल जाई.\nबाबा रामदेव का आन्दोलन का दौरान पुलिस लाठीचार्ज में घवाहिल राजबाला के मौत पर भाजपा गृह मंत्री चिदम्बरम से जबाब मँगले बिया कि ऊ बतावस कि राजबाला के मौत के जिम्मेदार के बा. आजु मंगल का दिने राजबाला के अंतिम संस्कार कर दिहल गइल जवना में बाबा रामदेव, सुषमा स्वराज, आ ओम प्रकाश चौटाला शामिल भइले.\nकेन्द्र सरकार के मंत्री ए के एंटनी आ वीरप्ना मोइली एह बाति के नकरले बाड़न कि मंत्रिमण्डल में मंत्रियन का बीच कवनो तरह के टकराव बा. ओने प्रधानमंत्री कहले बाड़न कि ऊ चिदम्बरम का साथे पूरा तरह से बाड़े. प्रधानमंत्री विपक्ष पर दोष लगवले बाड़न कि विपक्ष देश में मध्यावधि चुनाव करावल चाहत बा.\nसीबीआई केन्द्र सरकार के रुख के कड़ा विरोध करत कहले बिया कि ओकरा के केहू ना बता सके कि ओकरा का आ कइसे करे के चाहीं. सीबीआई के विरोध ओह बाति पर आइल बा जवना में केन्द्र सरकार कहले रहे कि सीबीआई स्वाभाविक रूप से सुब्रह्मण्यम स्वामी के पेश दस्तावेजन के अध्ययन करी. सीबीआई नइखे चाहत कि चिदम्बरम का खिलाफ कवनो तरह के जाँच कइल जाव.\nभाजपा के मध्यप्रदेश अध्यक्ष सांसद प्रभात झा प्रधानमंत्री आ सोनिया गाँधी के 32-32 रुपये के डिमांड ड्राफ्ट भेज के कहले बाड़न कि ऊ लोग एतना में एक दिन जी के देखा देव.\nदिल्ली उच्च न्यायालय मंगल का दिने वरिष्ठ कांग्रेसी नेता नारायण दत्त तिवारी के अदालत के बेइज्जति करे के नोटिस जारी कइलसि काहे कि ऊ अदालत के निर्देश का बावजूद अपना खून के नमूना ना दिहले.\nआडवाणी के रथ यात्रा में जदयू सहयोगी के भूमिका निभाई.\nराहुल गांधी जम्मू काश्मीर का दौरा पर नवहियन से कांग्रेस में शामिल होखे के गोहार लगवले बाड़न.\nअदालत अमर सिंह के अंतरिम जमानत 28 सितम्बर तक ले बढ़ा दिहलसि.\nदिल्ली में 12वीं के एगो छात्र शांतनु गंगवार सूरदासन खातिर एगो खास तरह के छड़ी बनवले बाड़े जवन कवनो बाधा का बारे में एक फुट पहिलही से बता दी. एह खातिर शांतनु के वैज्ञानिक अउर औद्योगिक अनुसंधान परिषद डायमंड जुबली इन्वेंशन अवार्ड से सम्मानित कइले बा.\nवोट खातिर नोट मामिला में सुधींद्र कुलकर्णी के तिहाड़ जेल में एक अक्टूबर तकले भेज दिहल गइल बा. सुधीन्द्र के एह पूरा मामिला के सूत्रधार होखे के आरोप लगावल गइल बा जबकि उनुकर कहना बा कि ऊ त बस सगरी बात उजागर करवलन. खेत खइलसि गदहा मार खाता जोलहा !\nचीन से सीमा विवाद हल करे खातिर भारत जल्दिये एगो संयुक्त तंत्र बनाई. एह दिसाईं काम शुरु हो गइल बा.\n2जी स्पेक्ट्रम घोटाले के जांच करत जेपीसी में शामिल विपक्षी सदस्य सरकार के एह बाति खातिर बहुते आलोचना कइले बाड़न कि केंद्रीय वित्त मंत्रालय जवना टिप्पणी कें प्रधानमंत्री कार्यालय के भेजले बावे ओकर कॉपी ऊ समिति के नइखे भेजत.\nअनजान लोग के कब्र पर चरचा करावे से नकरला के विधानसभा अध्यक्ष का फैसला का खिलाफ पीडीपी विधायक जम्मू काश्मीर विधानसभा से वाकआउट कइले.\nतेलंगाना के समर्थन में राज्य के कई मंदिरन के पुजारी आगे आइल बाड़े.\nमेघालय के वरिष्ठ पुलिस अधिकारी एन. रामचंद्रन के राज्य के नया पुलिस महानिदेशक बनावल गइल बा,\nकेरल उच्च न्यायालय विपक्ष के नेता वी.एस.अच्युतानंदन के ओह याचिका के खारिज कर दिहलसि जवना में कोझिकोड आइसक्रीम पार्लर सेक्स स्कैंडल मामिला के जांच केंद्रीय जांच ब्यूरो से करावावे के मांग कइल रहे.\nप्रधानमंत्री मनमोहन सिंह फ्रैंकफर्ट से भारत लवटति में जहाजे में एगो चाकलेट केक काट के आपन 79वां जन्मदिन मनवलन.\nमंगल का दिने जम्मू कश्मीर में भइल एगो मुठभेड मे3गो आतंकवादी मरा गइले जबकि3गो पुलिसोवाला शहीद हो गइले.\nझामुमो विधायक टेकलाल महतो के मंगल फजीरे दिल के दौरा पड़ला से रांची के एगो अस्पताल में निधन हो गइल.\nगिद्ध के बाद अब बिलाये के बारी आइल बा सारस पक्षियन के. गिद्ध इंसान का गलती से बिला गइले अब सारस के बारी बा.\nचीन में दुनिया भर के प्रमुख मीडिया संगठन मंगल का दिने बौद्धिक सम्पदा अधिकार के सुरक्षा, नया मीडिया के उदय आ दुनिया के मीडिया समूहन का बीच सहयोग पर बतियावे खातिर बईठक कइलन.\nप्रधानमंत्री मनमोहन सिहं अनेसा जतवले बाड़न कि लीबिया में गृह युद्ध शुरू हो सकेला.\nअमेरिका के हाउस ऑफ रिप्रजेंटेटिव में एगो सदस्य प्रस्ताव रखले बाड़न कि विश्वासघाती पाकिस्तान के दिहल जाये वाला सगरी सहायता बन्द कर दिहल जाव, परमाणु हथियारन के सुरक्षा खातिर दिहल सहायता छोड़ के.\nमुअम्मार गद्दाफी के कहना बा कि ऊ अबहियो लीबिये में बाड़न आ लड़त लड़त शहीद होखे के तईयार बाड़े.\nलंदन में संदिग्ध पाकिस्तानी मूल के छह गो आत्मघाती बम हमलावरन के एगो गिरोह के पुलिस गिरफ्तार कइले बिया. ई लोग लंदन में आफत मचावे वाला रहल.\nपाकिस्तान आ चीन 25 करोड़ डॉलर के समझौता पर सोमार का दिने दस्तखत कइले. एह समझौता से आर्थिक अउर प्रौद्योगिकीय सहयोग, राहत सामग्री, आपात मानवीय सहायता आ राष्ट्रीय राजमार्गन के मरम्मत करावल जाई.\nसंयुक्त राष्ट्र महासभा के बइठक में शामिल होके लवटल नेपाल के प्रधानमंत्री बाबूराम भट्टारई संकट में पड़ गइल बाड़न काहे कि पुलिस उनुका एगो मंत्री के एगो हिंदू नेता के हत्या का मामिला में गिरफ्तार कइल चाहत बिया.\nलाहौर में डेंगू से 106 मरले.\nचीन भरोसा दिअवले बा कि ऊ पाकिस्तान के साथ देत रही. ई बाति तब कहल गइल बा जब पाकिस्तान आ अमेरिका के बीच के संबंध बिगड़ल जात बा.\nशंघाई में मंगल का दिने एगो मेट्रो रेल दुर्घटना में 240 से अधिका यात्री घाहिल हो गइल बाड़े. ई हादसा पीछे से आवत एगो रेलगाड़ी के आगे वाली गाड़ी में टक्कर मरला से भइल.\nमंगल का दिने पाकिस्तान के सर्वोच्च न्यायालय के वेबसाइट हैक हो गइल.\nअनिल अम्बानी कहले बाड़न कि उनुकर कंपनी रिलायंस कैपिटल बैंकिंग व्यवसाय में उतरे के योजना बना रहल बिया.\nमंगल , 27 सितम्बर से मोबाइल उपभोक्ता के टेली मार्केटिंग कम्पनियन के मोबाइल कॉल आ संदेशन पर पाबंदी लागू हो गइल बा.\nरिलायन्स कम्यूनिकेशंस आपन टावर कारोबार करे वाली इकाई बेचे जात बिया आ एकरा खातिर चलत बातचीत अब आखिरी दौर में बा.\nमंगल का दिने सेंसेक्स 473 अंक के तेजी का साथ बंद भइल बाकिर पिछला हफ्ता के गिरावट हजार अंक से बेसी के रहल.\nभारत आ अफगानिस्तान का साथे बाँध निर्माण आ जल परियोजना से जुड़ल मुद्दा सलटावे खातिर पाकिस्तान एगो समिति बना दिहलसि.\nऔसत दर्जा के फिल्म ‘मौसम’ सप्ताहांत में 22 करोड़ रुपिया के कमाई कर देखवलसि. शाहिद कपूर आ सोनम कपूर एकर मुख्य कलाकारा बाड़े.\nअभिनेत्री पूजा बत्रा पांच साल बाद बॉलीवुड में सागर बल्लारी के फिल्म ‘हम तुम शबाना’ से वापसी करे जा रहल बाड़ी.\nपेरिस हिल्टन देश से लवटत घरी कहत गइली कि भारत खूबसूरत बा लेकिन ऊ एकर गरीबी देखि के हरान रह गइली.\nअभिनेता जायद खान के मानना बा कि ऊ जमाना चल गइल जब कवनो बड़का सितारा दोस्ती का नाम पर एक दोसरा के फिलिमन में काम करत रहले. एही चलते जायद अपना फिल्म ‘लव ब्रेकअप्स जिंदगी’ खाति कवनो सितारा से सम्पर्क ना कइलन.\nचैम्पियंस लीग मैच में आजु मंगल का दिने भइल मैच में आस्ट्रेलिया के रेडबैक्स टीम ने कोलकाता नाइट राइडर्स टीम के 19 रन से हरा दिहलसि.\nमलेशिया ओपन में पहिला दौर में जीत के सोमदेव दुसरका दौर में साइप्रस के बघदातिस से भिड़ीहें.\nभारतीय ओलम्पिक संघ खेल मंत्रालय से कहले बा कि राष्ट्रमंडल खेलन खातिर बनवावल स्टेडियमन के खिलाड़ियन आ खेल महासंघन खातिर खोल दिहल जाव.\nअंडर-19 क्रिकेट में भारत आस्ट्रेलिया के 10 विकेट से हरवलसि. चार देश के बीच ई क्रिकेट प्रतियोगिता विशाखापट्टनम में चलत बा.\nभारतीय टेनिस के नया आयाम देबे वाला लिएंडर पेस अब फुटबाल के दशा आ दिशा सुधारल चाहत बाड़न आ एह खातिर ऊ अखिल भारतीय फुटबाल महासंघ के ब्रैंड अम्बेसडर बनके देश में फुटबाल के बढ़ावा दिहल चाहत बाड़े.\nपोलो विश्व कप में खेले खातिर भारतीय टीम अर्जेटीना रवाना हो गइल.\nइंग्लिश प्रीमियर फुटबाल लीग मैच में नॉर्विच सिटी संडरलैंड के 2-1 से हरा दिहलसि.


शिव जी के एगो अइसन शिव मंदिर जहाँ झाड़ू चढ़ेला | जोगीरा\nHome धरम करम शिव जी के एगो अइसन शिव मंदिर जहाँ झाड़ू चढ़ेला\nभगवान शिव जी पऽ दूध, पानी, फूल आ बेलपत्तर रउवा चढाइले होखेब भा सुनले होखेब लेकिन कबो सुनले आ देखले बानी झाड़ू चढ़ावत ?\nनानू ? बाकिर ई बात बारह आना सही बा कि अपना देस में एगो मंदिर बा जहाँ शिव जी के झाड़ू चढ़ावल जाला।\nउत्तर प्रदेश के मुरादाबाद जिला में बीहाजोई गांव के पुरान पतालेश्वर शिव मंदिर बा। जहवाँ भक्त लोग के लाइन लागेला, भक्त लोग दूध, पानी, फूल आ बेलपत्तर के साथे झाड़ू ले के आवे ला लोग आ ऊ झाड़ू शिवलिंग पर अर्पित कइल जाला।\nअइसन मान्यता बा कि एह शिव मंदिर में भगवान शिव के झाड़ू चढवला से सारा मनोकामना पूरा हो जाला आ भोलेनाथ खुश हो जाले त्वचा सम्बन्धी रोग से छुटकारा मिल जाला। भगवान शिव के ई मंदिर पूरा जवार में प्रसिद्ध बा। एह मंदिर के पुजारी जी के कहनाम बा कि इ मंदिर करीब करीब १५० साल पुरान बा।\nकाहे चढ़ावल जाला झाड़ू एह शिव मंदिर में:\nएह शिव मंदिर में झाड़ू चढवला के प्रथा बड़ा पुरान बा। कहल जाला कि एह गांव में भिखारीदास नाव के एगो व्यापारी रहे, ओकरा लगे धन सम्पति त खूब रहे लेकिन ऊ चरम रोग से परेशान रहे।\nएक दिन ऊ चरम रोग के इलाज करावे कही जात रहे कि ओकरा पियास लाग गइल, तब ऊ एही मंदिर में पानी पीये आइल आ मंदिर में झाड़ू लगावत पुजारी से टकरा गइल आ झाड़ू ओकर से सट गइल। ओकरा बाद ओकर चरम रोग बिना इलाज के ठीक हो गइल। एह बात से खुश होके ऊ महंत से मंदिर बनवावे के इच्छा जाहिर कईलस। तबे से एह मंदिर में झाड़ू चढ़ावे के प्रथा बा। एही से आजो भक्त लोग एह मंदिर में दूर दूर से झाड़ू चढ़ावे आवेला।\nपिछला लेखअपना पसंद के मेहरारू पावे खातिर भगवान शिव जी के चढ़ाई फूल\nअगिला लेखभोजपुरी फिल्म जान हमार का पोस्ट प्रोडक्शन प्रारंभ\nखेसारी लाल और शुभी शर्मा की जोड़ी भोजपुरी फिल्म आतंकवादी में\nसरोज सिंह जी के लिखल भोजपुरी कहानी तिपहिया दहेज


टटका खबर, बियफे, 28 दिसम्बर 2017 – टटका खबर\nमुस्लिम समाज के एगो कुप्रथा तलाक-ए-बिद्दत के गैर कानूनी बनावे वाला बिल आजु लोकसभा पारित क दिहलसि. एह कानून में व्यवस्था रही कि तीन तलाक देबे वाला मनई के तीन बरीस के जेल दीहल जा सकी. एह बाल पर विपक्षियन के सगरी आपत्ति खारिज क दीहल गइल. कांग्रेस ऊपरे-ऊपर त अपना के एह बिल के समर्थन में देखवलसि बाकिर भितरे-भीतर एकरा के लटकावहूं के भरपूर कोशिश कइलसि.\nजान जाईं कि दुनिया के अनेके देशन में एह तलाक-ए-बिद्दत पर रोक लगा के राखल गइल बा बाकिर हिन्दुस्तान में मुस्लिम वोट बैंक का चलते एकरा खिलाफ कवनो काम करे के हिम्मत ना देखवलसि कवनो सरकार. एह जमात के मनबढ़ सुप्रीम कोर्ट का आदेश का बादो तीन तलाक दीहल जारी रखले रहुवन काहे कि एकरा के गलत त बतावल गइल बाकिर गैरकानूनी ना बनावल रहुवे. अब हर गैरकानूनी काम का तरह एकरो के अपराध बना दीहल गइल बा आ अपराधी के सजा देबे के प्रावधानो बना दीहल गइल बा.\nलोकसभा में एह विधेयक के रविशंकर प्रसाद पेश कइलन. आ कहलन कि सगरी गोल के सांसद एह विधेयक के समर्थन करसु काहे कि एहसे मुस्लिम औरतन के जिनिगी चैन से जीए लायक हो जाई. विदेश राज्‍य मंत्री एम जे अकबर कहलन कि ऑल इंडिया मुस्लिम पसर्नल बोर्ड के कवनो हक नइखे कि ऊ सगरी मुसलमानन के तरफ से बोल सको. अब एह विधेयक के राजायसभा में भेजल जाई आ सरकार के उमेद बा कि ओहिजो एकरा के पारित करावल जा सकी.\nभारत आजु अपने देश में बनावल सुपरसोनिक इंटरसेप्टर मिसाइल के सफल परीक्षण कइलसि. एह मिसाइल से दुश्मन के भेजल मिसाइलन के गिरे से पहिलही आसमाने में मार गिरावल जाई. भारत अब दुनिया के चउथका देश बन गइल जवना का लगे एह तरह के मिसाइल बावे. अमेरिका, रुस आ इजरायल का लगे पहिलहीं से अइसन इन्तजाम मौजूद बावे.\nनिर्वाचन आयोग देश के तीन गो खाली पड़ल लोकसभा सीटन प चुनाव करावे के एलान क दिहलसि. अधिसूचना3जनवरी के जारी होखी आ 10 जनवरी ले परचा दाखिल कइल जा सकी. भोटगिनाई 1 फरवरी के होखी. राजस्‍थान में अलवर अउर अजमेर आ पश्चिम बंगाल के उलुबेरिया में ई चुनाव करावल जाई. एकरा साथ ही राजस्‍थान के मंडलगढ आ पश्चिम बंगाल के नौपारा विधानसभा सीटो प चुनाव करावल जाई.\nअफगानिस्तान के राजधानी काबुल में एगो शिया सांस्कृतिक केंद्र प फिदायिन हमला से 17 गो मीडियाकर्मियन समेत 41 लोग मरा गइल आ पचासन लोग घवाहिल हो गइल बा. एह हमला के जिम्मेदारी सुन्नी आतंकी संगठन इस्लामिक स्टेट सकार लिहले बावे.\nउतार-चढ़ाव के दौर चलावत देश के शेयर बाजार आजु बियफे का दिने गिरावट का साथ बन्द भइलें.\nरेल राज्य मंत्री मनोज सिन्हा आजु गाजीपुर सिटी रेलवे स्टेशन प लाइफ लाइन एक्सप्रेस के स्वास्थ्य सुविधा के उद्घाटन कइलन. लाइफ लाइन एक्सप्रेस देश भर में घुम-घुम के आम जनता के स्वास्थ्य सुविधा देत रहेले. अब ले नाहियो त देश भर में दस लाख लोग से अधिका लोग एकर फायदा उठा चुकल बा. गाजीपुर में ई ट्रेन दुसरका बेर आइल बिया.\nनोएडा में वायु सेना के जमीन कब्जा क के बनावल 41 गा फार्म हाउसन के बियफे का दिने तूड़ गिरावल गइल. ई फार्म हाउस अपना के बेंवतगर मानेवाला मनबढ़ अधिकारी, वकील, नेता आ उद्योगपतियन के रहुवे.\nयूपी बिहार का साथही देश के उत्तरी इलाका आजुकाल्ह गलन वाला जाड़ा का चपेटा में आ गइल बा. दिन दिन भर घाम नइखे निकलत आ जनजीवन अस्तव्यस्त हो के रहि गइल बा.\nबिहार के मुख्यमंत्री नीतीश कुमार आजु अपना समीक्षा विकास यात्रा के दूसरका दौरा में एलान कइलन कि अगिला एक बरीस का भितरे बिहार के हर घर के बिजली कनेक्शन दे दीहल जाई.\nभागलपुर टीसन प बियफे का दिने सियालदह-बनारस एक्सप्रेस के एगो बोगी का पैखानाघर में लुका के राखल बोरिया से 64गो अधबन पिस्तौल बरामद कइलसि बाकिर कवनो अपराधी पकड़ में ना आ सकल.\nसारण जिला के छपरा इलाका में एगो ट्रक से ले जाइल जात करीब पाँच सौ कार्टन विदेशी शराब जब्त करत पुलिस ड्राइवर आ खलासी के गिरफ्तार क लिहलसि.\nTags: इंटरसेप्टर मिसाइल, गाजीपुर काबुल, छपरा, तलाक-ए-बिद्दत, तीन तलाक, भागलपुर, लाइफ लाइन एक्सप्रेस


कार्बन A1 plus Super Price in India, Full Specs - 5th June 2020 | Digit\nकार्बन A1 plus Super\nRelease Date: 11 Aug, 2014\nRelease Date : 11-Aug-2014\n3 | 0.3 MP\nPrice : 3,583\nCurrent Best Price of कार्बन A1 plus Super is ₹ 0\nकार्बन A1 plus Super Specifications\nमॉडल : A1 plus Super\nLaunch date (global) : 7/23/14\nOS version : 4.4\nउत्पाद के नाम : Karbonn A1 plus Super\nपिक्सेल घनत्व (PPI) : 165\nपिछे वाला कैमरा मेगापिक्सेल : 3\nBattery capacity (mAh) : 1250\nटॉक टाइम (घंटों में) : N/A\n3G क्षमता : No\n4G क्षमता : N/A\nस्टोरेज : 512 MB\nकार्बन A1 plus Super Brief Description\nकार्बन A1 plus Super Smartphone 3.5 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 320 x 480 पिक्सल तथा पिक्सल घनत्व 165 पर इंच बा | फोन 1.3 Ghz Dual कोर प्रोसेसर से संचालित बा और एकर रैम 256 MB बा. कार्बन A1 plus Super Android 4.4 ओएस पे काम करेला.\nकार्बन A1 plus Super Smartphone July 2014 मे लॉंच भईल रहे|\nई Smartphone के\nई स्मार्ट्फोन 256 MB रैम के साथ आवेला|\nफोन मे 512 MB आंतरिक स्टोरेज बा|\nफोन मे 1250 mAh बैटरी लागल बा|\nकार्बन A1 plus Super मे कनेक्टिविटी के तरीका बा : ,GPS,HotSpot,\nफोन मे प्रमुख कैमरा3मेगा पिक्सेल शूट करे वाला बा|\nकार्बन A1 plus Super के कैमरा मे ,,Video Recording लोड बा|\nएचटीसी Desire 516\nजोश Fortune HD\nएचटीसी Desire 620G Dual SIM\nएल.जी. Optimus L1 II


‘‘दीवानगी’’ दिवाना बना दिहलसि – मनोज दाव – Anjoria\n‘‘दीवानगी’’ दिवाना बना दिहलसि – मनोज दाव\nसासाराम, बिहार के नरौरा गांव से आइल मनोज दाव के बचपने से अभिनय से लगाव हो गइल आ एकरा के पूरा करे ला ऊ मुंबई क राह धर लिहलन. मनोज दाव के पहिलकी भोजपुरी फिलिम ‘अनाड़ी सजना’ प्रदर्शित हो चुकल बा आ दुसरकी फिलिम ‘लखैरा’ रिलीज होखे वाला बा. पिछला दिने मनोज दाव से भइल बातचीत के कुछ खास अंश –\n‘लखैरा’ कइसन फिलिम ह आ एहमें आपके भूमिका का बा?\n‘लखैरा’ तीन गो दोस्तन के कहानी ह. तीनो के अलग-अलग सपना बा बाकि तीनों के हरकत से परेशान गांव समाज के लोग ओहनी के लखैरा मान लेता. जबकि अइसन बा ना. हमार किरदार एह फिलिम में बिल्डर बनल चाहऽता बाकिर ओकरा लगे पइसा रुपिया बा ना बाकिर ऊ अपना मकसद में कइसे कामयाब होता आ तीनों दोस्तन क बारे में गांव वालन के नजरिया कइसे बदलऽता इहे सब एह फिलिम में देखावल गइल बा.\nएह फिल्म में काम करे क मउका कइसे मिलल?\n‘लखैरा’ के निर्माता कृष्णा यादव हमार ‘अनाड़ी सजना’ देखले रहन आ ओकरा बाद हमरा के ‘लखैरा’ ला साइन कर लिहलन. निर्देशक हउवें संजय सिन्हा आ सह निर्माता जहीरुद्दीन बेग. फिलिम पूरा हो गइल बा आ फरवरी में रिलीज होखे वाला बा.\nअभिनय के शौक कब से लागल ?\nबचपने से हमरा अभिनय के शौक रहल आ हम गांव में नाटक करत रहीं. बाद में फिलिम देखे लगनी त लागल कि फिलिमो में काम कर सकीलें. अजय देवगन के ‘दीवानगी’ देखनी त अभिनेता बने क भूत सवार हो गइल. पापा सीआईएसएफ इन्स्पेक्टर हईं आ हमरा के डॉक्टर बनावल चाहत रहीं. बाकि हम सासाराम से पटना आ गइनी आ ओहिजा डांस आ फाइट सीके लगनी. बाकि ओहिजा कवनो राह ना लउकल त मुंबई आ गइनी आ संघर्ष करे लगनी. एह बीच हमरा एगो गुजराती फिल्म ‘आपरेशन अक्षरधाम’ में करेक्टर रोल निभावे के मउका मिलल आ फेर भोजपुरी फिल्म ‘लाल चुनरिया वाली’ में करेक्टर रोल कइनी, बाद में ‘अनाड़ी सजना’ में हमरा लीड भूमिका मिलल.\nअभिनेता बनला क बाद अब घरवालन के का राय बा आपके बारे में ?\nअब त डैडी बहुते सपोर्ट करत बानी. सासाराम में ‘अनाड़ी सजना’ रिलीज भइला क बाद जब ओहिजा गइनी आ लोग घेर लिहल त डैडी के लागल कि कुछ त बात बा एकरा मे.\nआपके ड्रीम रोल का ह ?\nहमरा ‘दीवानगी’ जइसन फिलिम करे क बा बाकि ओकर रिमेक ना बलिक ओही तरह के फिलिम आ अजय देवगन जइसन किरदार.\nभोजपुरी में अउरी कवन फिलिम करत बानी ?\nभोजपुरी में एगो अउर फिलिम करत बानी जवना के निर्देशन सुबोध गांधी करत बाड़ें. एकर शूटिंग एही महीना शुरु होखी.\nछठ पूजा क बाद आई ‘‘गुलाब थियेटर’’\nबिना मेकअप लउकीहें संजय पांडे ‘दिलदार सांवरिया’ में


पकरिया गाँव, सनहौला, भागलपुर\nⓘ पकरिया गाँव, सनहौला, भागलपुर ..\nⓘ पकरिया गाँव, सनहौला (भागलपुर)\nWikipedia: पकरिया गाँव, सनहौला (भागलपुर)\nसनहल, भगलपर, पकरय, पकरयगवसनहलभगलपर, पकरिया गाँव, सनहौला (भागलपुर), भागलपुर जिला के गाँव. पकरिया गाँव, सनहौला (भागलपुर),\nभगलपर सनहल पकरय पकरयगवसनहलभगलपर भागलपुर जिला के गाँव. पकरिया गाँव, सनहौला (भागलपुर) पकरिया गाँव, सनहौला (भागलपुर)\nपकरिया गाँव, पीरपैंती, भागलपुर. भागलपुर जिला के.\nभागलपुर जिला के गाँव पकरिया गाँव, पीरपैंती भागलपुर अजलपुर मिलिक गाँव, सनहौला भागलपुर. पकरिया गाँव, सनहौला, भागलपुर. भागलपुर जिला के. 26, 0545001005 IC 48, रामपुर गांव से पश्चिम मेन नहर से रामपुर तुरी टोला के आगे तक डांड़ खुदाई,पाईप बिछाई,पक्‍की नाला 282, 0545003011 IC 224, पकरिया ग्राम में फेकडा वाला डांड की झडाई एवं डांड के मुहाने पर पुलिया का कार्य, Completed, GP, 1.638, 0.8, 2.459 450, MORAMA BANGAON PANCHAYAT, 0545004013 DP 25, ग्राम मोरामा में भागलपुर दुमका मुख्‍य सडक से मोरामा पोखर तक रोड में 1158, 0545010 RC 82, धोरैया सनहौला मुख्य मार्ग से बैज. Mahatma Gandhi National Rural Employment Guarantee Act. Возможно, вы имели в виду:. गोबिन्दपुर २ गाँव, पीरपैंती भागलपुर Owl. गोबिन्दपुर २ पीरपैंती, भागलपुर, बिहार स्थित एक गाँव है।.\nपकरिया गाँव, सनहौला भागलपुर. पकर य रप त भ गलप र ब ह र स थ त एक ग व ह न र द श क: 25 09 N 87 01 E 25.15 N 87.02 E 25.15 87.02 भगव नप र सनह ल.


There were many sympathizers with Taliban which is disturbing Afghanistan Bhojpuri: तालिबान से हमदरदी रखे में कई लोग रहे आगे, जेकरा परेशान बा अफगानिस्तान – News18 Hindi\nBhojpuri: तालिबान से हमदरदी रखे में कई लोग रहे आगे, जेकरा परेशान बा अफगानिस्तान\nबरसन से अफगानिस्तान में जमल तालिबान एक बेरि फेरू ताकतवर होइ के उठि रहल बा. ओकरा ताकति के एही बात से अंदाजा लगावल जा सकेला, कि जइसहीं विदेसी सेना वापस लवटे लागे लगली, तालिबान लगातार सीमा वाला इलाकन में कब्जा करत जा रहल बा.\nअफगानिस्तान में बीस साल से जमल अमेरिका के अगुआई वाली विदेशी सेना सभ लउटलि शुरू हो गइल बा. एह के अंतरराष्ट्रीय राजनीतिक के जानकार लोग नीमन कदम बतावता, खासकर वामपंथी सोच वाला जानकार लोग. बाकिर एकर एगो आउर खतरा नजरि आवे लागल बा. बरसन से अफगानिस्तान में जमल तालिबान एक बेरि फेरू ताकतवर होइ के उठि रहल बा. ओकरा ताकति के एही बात से अंदाजा लगावल जा सकेला, कि जइसहीं विदेसी सेना वापस लवटे लागे लगली, तालिबान लगातार सीमा वाला इलाकन में कब्जा करत जा रहल बा. एकर असर ई बा कि भारत के कंधार के आपाना वाणिज्य दूतावास के अफसर-कारिंदा लोगन के वापस बोलावे के खातिर मजबूर हो गइल बा.\nअफगानिस्तान में 20 को राज्य बाड़े स. जवना में कुल्हि 421 को जिला बा. तालिबान के ताकत के अंदाजा एही बात से लगावल जा सकेला कि एह में से करीब दू सइ जिलन पर तालिबान के कब्जा हो गइल बा. तालिबान के दावा बा कि देस के करीब 85 सैकड़ा सैनिक इलकन पर ओकर काब्जा बा. हालांकि अफगानिस्तान सेना दावा कइ रहलि बिया कि ऊ धीरे-धीरे तालिबान के कब्जा वाला इलाकन के छीनि रहलि बा.\nतालिबान के लेके भारत में पहिलहीं से खौफ के माहौल रहल बा. जब तालिबान के अफगानिस्तान में सासन रहे त ओह घरी पूरा दुनिया ओकरा के अकेले छोड़ि देले रहे. साल 1999 के 24 दिसंबर के पाकिस्तान के आतंकवादी नेपाल के राजधानी काठमांडू से दिल्ली लवटत इंडियन एयरलाइंस के विमान नंबर आईसी 814 के अपहरण कइ लेले रहले स. ओह विमान के पहिले ऊ दुबई ले गइल रहले स. उहवां 23 गो लोगन के उतारि देले रहले स.ओकरा बाद ओह विमान के आतंकवादी ओकरा के लेके कंधार चलि गइल रहले स. ओह घरी अफगानिस्तान में दोसर सरकार रहल रहित त ओह अपहरण करे वालन सभ से कड़ाई करिते स, लेकिन ओह घरी मुल्ला उमर वाली शरिया कानून चलावे वाला सरकार रहे. ऊ सरकार भारत के मदद ना कइलसि. कहल जाला कि ऊ कंधार हवाई अड्डा के भाड़ा के नाम पर लाखन डालर भारत सरकारक से लेले रहले स. ओह विमान के यात्री लोगन के छोड़ावे खातिर भारत सरकार के चारि गो खूंखार पाकिस्तानी आ कश्मीरी आतंकवादियन के छोड़े के परल रहे.\nमौलाना उमर के सासन खतम भइला के बाद अफगानिस्तान के पुनर्निर्माण में भारत खूब सहयोग कइले बा. आउर त आउर, अफगानिस्तान के संसद के भारते नौ करोड़ डालर लगाके बनवले बा. एह वजहि से तालिबान के जइसे-जइसे सासन के आहट सुनाई देता, भारत के समस्या बढ़े लागल बा.\nतालिबान से हमदरदी राखे वाला भारत में एगो वर्ग बा. मार्च 2021 में जब बामियान वाली बुद्ध भगवान के दूनो मूरतियन के डाइनामाइट से उड़ा दिहल गइल रहे. बामियान काबूल से 230 किलोमीटर दूर बा. उहवां के पहाड़ी पर भारी-भारी ऊ दूनो मूरति रहली स. दूनो मूरति करीब ढाई हजार मीटर ऊंच पहाड़ी पर रहे. ओह में से एगो मूरति साल 507 ईसवी आ दोसरकी मूरति 554 ईसवी में बनावल गइल रहे. ओह में एगो मूरति के ऊंचाई 35 मीटर ऊंच रहे, जबकि दोसरकी 53 मीटर ऊंच रहे. ई दूनो मूरति यूनेस्को के विश्व धरोहर लिस्ट में सामिल रहली स. ओह खातिर तालिबान सासन में भी मोट रकम मिलत रहे, जबकि पूरा दुनिया शरिया कानून लागू कइला के वजहि से तालिबान के बायकाट कइले रहे. तालिबान के तरक रहे कि अफगानिस्तान में जब अकाल पड़ल बा, ओह घरी मूरति के रख-रखाव खातिर करोड़न रूपया आइल ओकरा ओकरा बरदास्त नइखे.\nसभ जानता कि भगवान बुद्ध शांति आ अहिंसा के संनेस देबे वाला महापुरूष हवन. अइसन आदमी के मूरति डाइनामाइट लगा के उड़ा दिहल जाउ त असहज लगबे करी. पूरा दुनिया में एकर विरोध होत रहे. एह पर संसदो में चरचा भइल रहे. तब लोकसभा में वामपंथी दलन के संसदीय दल के नेता सोमनाथ चटर्जी रहले. उनुका समेत समूचा वामपंथी खेमा तालिबान के समर्थन में उतरि गइल रहे. ओह लोगन के कहनाम रहे कि चूंकि दुनिया तालिबान के ओरि नइखे देखति त ऊ आपाना ओरि धेयान बंटावे खातिर बामियान के मूरतियन के तूरलसिहा.\nगोरा के देस, अफगानिस्तान में जब से तालिबान के फेरू से ताकतवर भइला के खबरि आ रहलि बा, वामपंथी सोच वाला लोग मनहिं मन गुदगुदाता. बाकी समूचा दुनिया एक बेरि फेरू घबराहट से भरि गइल बिया. दुनिया के लोकतांत्रिक ताकतन के लागता कि एक बेर फेरू भारतीय उपमहाद्वीप वाला इलाका में मार-काट आ धार्मिक कट्टरता बढ़ि सकेला. तालिबान के जमाना में ही भारत में आतंकवाद बढ़ल रहे. ऊ पाकिस्तान के आतंकवादिन के मदद करे के जरिया बनि गइल रहे.\nअफगानिस्तान के छोड़े के पीछे अमेरिका के तरक बा कि अफगानिस्तान के तीन लाख के संख्या वाली सेना तालिबान के 75 हजार लड़ाकन पर भारी पड़ी. बाकिर अबहिं ई साफ नइखे कि अफगानिस्तान के भविष्य का होई, उहवां लोकतांत्रिक सरकार बनल रहि कि तालिबान के कब्जा हो जाई..लेकिन एगो बात तय बा कि अगर तालिबान के ताकति बढ़ल त भारत के अफगानिस्तान में जवन करोड़ो डालर के निवेश भइल बा, ऊ डूबि जाइ. (उमेश चतुर्वेदी वरिष्ठ पत्रकार हैं. यह उनके निजी विचार हैं.)


आधिकारिक छबि, 1947\nभारत के पहिलका परधानमंत्री\n(26 जनवरी 1950 ले)\nइंहे के, अन्तरिम भारत सरकार के परधानमंत्री रहली\n31 अक्टूबर 1962 – 14 नवंबर 1962\n30 जनवरी 1957 – 17 अप्रिल 1957\nPhulpur, उत्तर प्रदेश\n(1889-11-14)14 नवंबर 1889\n(अबहिन के उत्तर प्रदेश, भारत)\n27 मई 1964(1964-05-27) (उमिर 74)\n(बि. 1916; नि. 1936)\n1959 में जवाहिरलाल नेहरू\nजवाहरलाल नेहरु (नवंबर 14, 1889 - मई 27, 1964) एगो भारतीय स्वतंत्रता सेनानी, भारत के पहीलका परधानमंत्री आ आजदी से पहिले आ ओकर बाद के राजनीति के एगो मुख्य किरदार रहन। इहां के 1947 से 1964 ले भारत के परधानमंत्री रहली। इहां क जनम उत्तर प्रदेश की इलाहाबाद में भइल रहे। इहाँ के इनकर कश्मीरी पंडित होखला के चलते पंडित नेहरु ओ कहल जाला आ भारत लइका लोग इहाँ के चाचा नेहरू नांव से चिन्हेला।\nस्वरूप रानी आ मोतीलाल नेहरू के पुत, एगो वकील आ राष्ट्रवादी नेता, नेहरू ट्रिनिटी कॉलेज, केंब्रिज से स्नातक आ इनर टेमपल से वाकालत के पढ़ाई कइली। भारत अइला प इहाँ के इलाहाबाद हाइकोर्ट मे दाखिला लिहली आ भारत के राजनीति मे रुचि लेवे लगली, आ बाद मे वकालत छोड़ि के एही मे आ गइली।\nनेहरू आ कांग्रेस के 1930 के दशक मे भारतीय राजनीति के प्रभुत्व के रूप मे देश को आजादी के दिशा मे ले गइल रहे। एगो धर्मनिरपेक्ष राष्ट्र के उनकर बिचार के पुष्टि तब भइल जब कांग्रेस 1937 के प्रांतीय चुनावन के जीत लिहलस आ बहुते प्रांतन मे सरकार बनइलस; दोसरा ओरि, अलगाववादी मुस्लिम लीग के प्रदर्शन बहुत खराब रहल। बाकिर, 1942 मे भारत छोड़ो आंदोलन के बाद ई सभ उपलब्धियन से गंभीर रूप से समझौता कइल गइल, जेह मे अंग्रेज सभ कांग्रेस के एगो राजनीतिक संगठन के रूप मे प्रभावी ढंग से कुचल दिहलस। नेहरू, जे अनिच्छा से तत्काल स्वतंत्रता बदे गांधी जी के आह्वान पर ध्यान दिहलन, काहे कि ऊ दोसरका विश्व जुद्ध घड़ी मित्र देशन के जुद्ध के प्रयासन के समर्थन कइल चाहत रहन, एगो लाम समय के जेल के अवधि से एगो बहुते परिवर्तित राजनीतिक परिदृश्य अइलन। आपन पुरान कांग्रेसी सहजोगी आ अब बिरोधी मुहम्मद अली जिन्ना के नेतृत्व मे मुस्लिम लीग भारत मे मुस्लिम राजनीति पर हावी हो गइल रहे। सत्ता के बंटवारा ला कांग्रेस और मुस्लिम लीग के बीच बातचीत बिफल रहल आ 1947 मे भारत के स्वतंत्रता आ खूनी विभाजन का मार्ग प्रशस्त भइल।\nनेहरू के कांग्रेस स्वतंत्र भारत के पहिलका प्रधानमंत्री के पद लेवे बदे चुनलस, अइसे तऽ नेतृत्व के सवाल के 1941 ए मे फरिआ लिहल गइल रहे, जब गांधी नेहरू के आपन राजनीतिक उत्तराधिकारी के रूप मे सकरले रहन। प्रधानमंत्री के रूप मे, उहाँ के भारत के आपन दृष्टिकोण के साकार करे मे लाग गइली। भारत के संविधान 1950 मे अधिनियमित भइल, जेकरा बाद उहाँ के आर्थिक, सामाजिक आ राजनीतिक सुधारन के एगो महत्वाकांक्षी कार्यक्रम के शुरुआत कइली। मुख्य रूप से, उहाँ के एगो बहुल, बहुदलीय प्रणाली के पोषण करत, एगो उपनिवेश से एगो गणतंत्र भारत के संक्रमण के निरीक्षण कइली। बिदेश नीति मे, उहाँ के भारत के दक्खिन एशिया मे एगो क्षेत्रीय आधिपत्य के रूप मे पेश करत गुटनिरपेक्ष आंदोलन मे अग्रणी भूमिका निभइली।\nनेहरू के नेतई मे कांग्रेस 1951, 1957 आ 1962 के राष्ट्रीय आ राज्यन के राजनीति मे बहुत नीमन प्रदर्षण कइलस। इहाँ के जनम दिन के भारत मे बाल दिवस के रूप मे मनावल जाला।\n1.1 भारत क प्रथम प्रधानमंत्री\nजवाहर लाल नेहरू क पैदाइश इलाहाबाद में एगो धनी-मानी वकील मोतीलाल नेहरू की घरे भइल। उहाँ की माता जी क नाँव स्वरूप रानी नेहरू रहे। उहाँ के मोतीलाल नेहरू क एकलौता लरिका रहलीं। जवाहिरलाल की अलावा मोती लाल नेहरू क तीन गो लइकी रहलीं। नेहरू जी कश्मीरी वंश क सारस्वत ब्राह्मण रहलें।\nअपनी माता पिता की संघे नेहरू 1890 में\nहैरो स्कूल में नेहरू\nजवाहरलाल नेहरू आपन स्कूली शिक्षा हैरो से, आ कॉलेज क शिक्षा ट्रिनिटी कॉलेज, लंदन से पढले रहलीं। एकरी बाद ऊ वकालत क डिग्री कैम्ब्रिज विश्वविद्यालय से पूरा कइलें। इंग्लैंड में उहाँ क सात साल रहल रहलीं जेवना से उहाँ की फैबियन समाजवाद आ आयरिश राष्ट्रवाद में रूचि पैदा भइल।\nजवाहरलाल नेहरू 1912 में भारत लवट के वकालत शुरू कइलें। 1916 में उनकर बियाह कमला नेहरू की संघे भइल। 1917 में जवाहर लाल नेहरू होम रुल लीग में शामिल हो गइलें। राजनीति में उनकर असली दीक्षा दू साल बाद 1919 में भइल जब ऊ महात्मा गाँधी की संपर्क में अइलें। ओ समय महात्मा गांधी रॉलेट अधिनियम क बिरोध करत रहलें। नेहरू, महात्मा गांधी की सक्रिय लेकिन शांतिपूर्ण, सविनय अवज्ञा आंदोलन की प्रति बहुत रूचि लिहले।\nनेहरू अपना परिवारो के महात्मा गांधी की उपदेशों की अनुसार बना लिहलें। जवाहरलाल और मोतीलाल नेहरू पश्चिमी कपड़ा आ महंगी संपत्ति क त्याग क दिहल लोग। ऊ लोग अब खादी कुर्ता आ गाँधी टोपी पहिने लागल लोग। जवाहर लाल नेहरू 1920-1922 में असहयोग आंदोलन में सक्रिय हिस्सा लिहलें आ एही की दौरान पहिली बेर उनके गिरफ्तार कइल गइल। कुछ महीना की बाद उनके रिहा कर दिहल गइल।\nइलाहाबाद हाइकोर्ट में वकील नेहरू\nजवाहरलाल नेहरू 1924 में इलाहाबाद नगर निगम के अध्यक्ष चुनल गइलें आ दू बरिस ले ए पड़ पर रहलें। 1926 में ब्रिटिश अधिकारी लोगन से सहयोग की कमी क हवाला देके इस्तीफा दे दिहलें।\n1926 से 1928 ले, जवाहरलाल अखिल भारतीय कांग्रेस समिति क महासचिव की रूप में सेवा कइलें। 1928-29 में, कांग्रेस की वार्षिक सत्र क आयोजन मोतीलाल नेहरू की अध्यक्षता में भइल। एही सत्र में जवाहरलाल नेहरू आ सुभाष चन्द्र बोस दूनो जना पूरा राजनीतिक स्वतंत्रता की मांग क समर्थन कइल लोग, जबकि मोतीलाल नेहरू आ अउरी नेता लोग ब्रिटिश साम्राज्य की छत्रछाया में रहते एगो प्रभुत्व सम्पन्न राज्य की मांग का समर्थनकइल लोग। ए मुद्दा के हल करे खातिर गाँधीजी बिचा में क रास्ता निकाल के कहलें कि ब्रिटेन के भारत के राज्य क दर्जा देवे खातिर दू बरिस क समय दिहल जाई आ अगर अइसन ना भइल तब कांग्रेस पूर्ण राजनीतिक स्वतंत्रता खातिर एगो राष्ट्रीय संघर्ष शुरू करी। नेहरू आ बोस ई मांग कइल लोग कि ए समय के कम कर के एक साल कर दिहल जाय लेकिन ब्रिटिश सरकार एकर कौनो जवाब ना दिहलस।\nदिसम्बर 1929 में, कांग्रेस क वार्षिक अधिवेशन लाहौर में आयोजित कइल गइल आ एही में जवाहरलाल नेहरू कांग्रेस पार्टी क अध्यक्ष चुनल गइलें। एअही सत्र में प्रस्ताव पारित भइल जेवना में 'पूर्ण स्वराज्य' क मांग कइल गइल। 26 जनवरी, 1930 के लाहौर में जवाहरलाल नेहरू स्वतंत्र भारत का झंडा फहरवलें। गांधियो जी 1930 में सविनय अवज्ञा आंदोलन का आह्वान कइलें। आंदोलन बहुत सफल रहल आ ई ब्रिटिश सरकार के प्रमुख राजनीतिक सुधार की आवश्यकता के स्वीकार करे खातिर मजबूर कइ दिहलस।\nजब ब्रिटिश सरकार भारत अधिनियम 1935 प्रख्यापित कइलस तब कांग्रेस पार्टी चुनाव लड़ला क फैसला कइलस। नेहरू चुनाव से बाहर रहलें लेकिन बाहर से जोर-सोर से पार्टी खातिर राष्ट्रव्यापी अभियान चलवलें। कांग्रेस लगभग हर प्रांत में सरकारन क गठन कइलस आ केन्द्रीय असेंबली में सबसे ढेर सीटन पर जीतल।\nनेहरू कांग्रेस की अध्यक्ष पद खातिर 1936 आ 1937 में चुनल गइलें। उनकरा के 1942 में भारत छोड़ो आंदोलन की दौरान गिरफ्तारो कइल गइल आ 1945 में छोड दिहल गइल। 1947 में भारत आ पाकिस्तान की आजादी की समय नेहरू जी अंगरेजी सरकार की साथे भइल बातचीत में महत्वपूर्ण भागीदारी कइलें।\nभारत क प्रथम प्रधानमंत्री[संपादन करीं]\nसन् 1947 में भारत के आजादी मिलला पर जब भावी प्रधानमंत्री खातिर कांग्रेस में मतदान भइल तब सरदार पटेल के सबसे ढेर मत मिलल। उनकी बाद सर्वाधिक मत आचार्य कृपलानी के मिलल रहे। बाकी गांधीजी की कहला पर सरदार पटेल आ आचार्य कृपलानी नाँव वापस ले लिहल लोग आ जवाहर लाल नेहरू के प्रधानमंत्री बनावल गइल।\n1947 में नेहरू जी आजाद भारत क पहिला प्रधानमंत्री बनलें। अंग्रेज लोग करीब 500 देशी रियासतन के एक्के संघे स्वतंत्र कइले रहे लोग आ ओ समय ए सगरी रियासतन के एगो राज्य में शामिल कइल सभसे बड़ चुनौती रहे। जवाहरलाल नेहरू आधुनिक भारत की निर्माण में महत्वपूर्ण भूमिका निभवलें। ऊहे योजना आयोग क गठन कइलें, विज्ञान आ प्रौद्योगिकी की विकास के प्रोत्साहित कइलें आ तीन लगातार पंचवर्षीय योजना क शुभारंभ कइलें। उनकी नीति की कारण देश में कृषि आ उद्योग क एगो नया युग शुरु भइल। नेहरू जी भारत की विदेश नीति की विकास में प्रमुख भूमिका निभवलें।\nजवाहर लाल नेहरू जोसिप बरोज़ टिटो आ अब्दुल गमाल नासिर की संघे मिलके एशिया आ अफ्रीका में उपनिवेशवाद खतम करे खातिर एगो गुट निरपेक्ष आंदोलन बनवलें। वह कोरियाई युद्ध क अंत करे खातिर, स्वेज नहर विवाद सुलझावे खातिर, आ कांगो समझौता जइसन अन्य अंतरराष्ट्रीय समस्या कुल की समाधान में मध्यस्थ रहलें। पश्चिम बर्लिन, ऑस्ट्रिया, आ लाओस नियर कई गो अउरी विस्फोटक मुद्दा कुल की समाधान में उनका महत्वपूर्ण योगदान रहे। उनके साल 1955 में भारत रत्न से सम्मनित कइल गइल।\nबाकी नेहरू पाकिस्तान आ चीन की संघे भारत की संबंधन में सुधार ना कर पवलें। पाकिस्तान की संघे समझौता तक पहुँचले में कश्मीर मुद्दा आ चीन की संघे मित्रता में सीमा विवाद रोड़ा साबित भइल। नेहरू चीन की ओर मित्रता क हाथ भी बढवलें, लेकिन 1962 में चीन धोखा से आक्रमण क के नेहरू के एगो अइसन बड़ झटका दिहलस कि शायद उनकर मौत भी एही कारण से भइल। 27 मई, 1964 के जवाहरलाल नेहरू क दिल क दौरा पडल आ उनकर मौत हो गइल।\n"https://bh.wikipedia.org/w/index.php?title=जवाहरलाल_नेहरू&oldid=696230" से लिहल गइल\n1889 में जनम\n1964 में निधन\nएह पन्ना पर आखिरी बेर संपादन 25 मई 2021 के 13:40 बजे भइल रहल।